Mende bat kazetaritzaren lokatzetan\nEz dago etenik gabeko jarraikortasunik 1919an sortutako Zeruko Argia-ren eta egungo ARGIAren artean, baina hari fin eta sendo batek batzen ditu: euskarazko kazetaritza egin nahiak. Hari horrek bihurtzen du ARGIA Euskal Herriko komunikabide adintsuena. Hari horren bueltan sortu eta itzali dira hamaika amets, eta hari tiraka iritsi da aldizkaria mendeurrenera, euskal kazetaritza konprometitu eta independentearen zerbitzura beste ehun urte betetzeko prest.\nArgia Eguna, 1992an Oiartzunen. (Argazkia: Juan Joxe Petrikorena / ARGIAren artxiboa)\n1986an Iñaki Caminok Damaso Intza elkarrizketatu zuen, 1919an Zeruko Argia sortu zuena. Aita kaputxinoa ere mendea betetzear zen orduan.(Arg.: Josu Landa)\nEgungo Argia-k, baina, emari bikoitza du. 1921ean sortu zen Donostian informazio orokorreko Argia astekaria euskaltzale talde baten eskutik, erlijioa ardatz izanik ere, euskal kultura, herrietako berriak eta nekazal mundua euskaldunen etxeetara eramateko asmoz. Ramon Intzagarai Elurmendi eta Bittor Garitaonandia jesuitak, Gregorio Muxika, Ander Arzeluz, Antonio Lizarraga, Anbrosio Zatarain edo Ricardo Leizaola izan ziren sortzaileetakoak. Honek ere 1936ko Gerrara arte iraun zuen eta bere izaera eta asteroko maiztasunaren ondorioz, euskaltzaleen munduan eragin handia izatera iritsi zen. Esaten da 800 ale botatzen hasi zela eta 7.000 harpidedun izatera ere iritsi zela.\nArgia Donostian jaio zen, hau ere erlijiosoa baina bestelako edukiz ere hornitua.\nXabier Lizardi bera ere aritu zen idazle Donostiako kazetan eta Argia-koek jarritako zumeak giltzarri izan ziren 1929ko euskal egunkariaren proiekturako; honen zero zenbakia ere egin zen baina azkenean ez zen argitaratu. Proiektua errentagarri izateko Lizardik 3.000 irakurle behar zirela kalkulatu zuen, baina azkenean EAJren ingurumariak 1930ean sortu zen El Día egunkari elebidunaren alde egin zuen, hala irakurle gehiagora iritsiko zelakoan, eta euskarazko egunkari proiektua zokoratua geratu zen. Gerrako tiro hots artean sortuko zen euskarazko lehen egunkaria, Eguna, 1937ko urtarrilean eta urte bereko ekainera arte iraungo zuen.\nKazetaritzari dagokionez bederen Argia honek zerikusi handiagoa zuen egungoarekin; eta lehen zenbakian Elurmendik idatzitako agurrean ikus litekeenez antzekotasun gehiago ere baziren. Seguruenik egungo irakurleari ez zaizkio arrotzak haren berbak: “…uste gabeko eta pitinka pitinka eragin oi diralako nagusi izena daramaten gizarteko jakinbide guzik”. Egungo Argia-ko lantaldea ez da haiengandik oso urruti ibili mendeurrenerako goiburu “100 urte txikitik eragiten” hautatu duenean.\n36ko Gerra ondorengo errepresioak etena ekarri zuen euskal nazioaren eta euskal kulturaren usaina zuen guztiarekin. 1946 eta 1948 artean Argiaren hamabost zenbaki egin ziren Venezuelan eta New Yorken. Exilioko logikan, Argia hauek politikoagoak ziren eta jeltzaleen munduari lotuagoak. Zeruko Argia-ko zenbaki batzuk ere argitaratu ziren 1954-1959ko tartean, horietako batzuk hamabostekari gisa Hondarribiko kaputxinoen eskutik, tartean Kaietano Ezeiza zela.\nFrankismo garaiko Zeruko Argia-ren zenbaki bat.\n60ko eta bereziki 70eko hamarkadetan euskal kulturak beste susperraldi handi bat ezagutu zuen. Euskal kutsua zuen guztiarekiko errepresioak eragin oso kaltegarriak zituen, baina gizartean hamaika erantzun egituratu ziren frankismoaren zapalkuntzari aurre egiteko: hor koka litezke ETA, ikastolak, Ez Dok Amairu mugimendua edo euskara batuaren sorrera. Oxigeno burbuila horretan hazi zen Zeruko Argia ere. Agustin Ezeizaren –Kaietanoren anaia– bultzadapean berpiztu zen 1963an, oraingoan astekari gisa, informazio orokorra jorratuz, egunkari formatuan eta kaputxinoen jabetzapean. Hamarkada hauetan loratu ziren, besteak beste, Anaitasuna, Jakin, Goiz Argi, Egan edota Karmel aldizkariak. Ipar Euskal Herrian, 1944an Eskualduna aldizkari zaharra itxi ondoren, urte berean egun oraindik bizirik den Herria informazio orokorreko euskarazko aldizkaria abiatu zen.\n60ko hamarkada horretan jalgi zen Zeruko Argia kazetaritza modernora. 20ko hamarkadan harreman estua izan zuten Iruñeko Zeruko Argiak eta Donostiako Argiak, baina oraingoan bien tradizioa bildu gura ere argi salatzen du mantxetak berak: Zeruko hizki txikiz eta Argia handiz Donostiako Argiaren tipografia kopiatuz. Eliza ofiziala frankismoaren magalean zela, zeruko kontuei garrantzia ematea ez zen herritarrengana hurbiltzeko modurik egokiena, baina haren oinarria zein zen ere ez ziren ahaztekotan bultzagile berriak.\nEzeizak kontatzen duenez, frankismoaren sasoi hartan ezin zen herritarren arteko diru bilketa zabalik egin, eta hainbat pertsona zehatzengana jo behar izan zuen abal-emaileen bila. Garaiko informazio arduradunarekin Donostian ezinezko izango zela eta, Iruñera jo zuen aldizkaria inprimatzera. Gerora euskal kulturan izen handiak izan ziren hainbat hasi ziren idazten sasoi horretan, besteak beste, Rikardo Arregi, Ibon Sarasola, Txillardegi, Xabier Lete edo Mari Karmen Garmendia.\nEuskal kazetaritzaren zimenduak\nMiren Jone Azurza donostiarra 1967tik 1972ra arte izan zen Zeruko Argiako zuzendari.\nKazetariek soldata finkorik gabe lan egiten zuten garaiak ziren oraindik. Hamarkadaren amaiera aldera hasi ziren sartzen lan-sariak taldean. Kazetaritza ikasketak amaitu berri zen Miren Jone Azurza donostiarra kontratatu zuten zuzendari lanetan 1967an eta 1972ra arte jardun zuen bertan, lan taldearekin izandako gora-beherak medio aldizkaria utzi zuen arte. 6.000 pezetako soldata zuen hasieran eta 15.000 pezeta amaiera aldera, bere garaian kontratatu zuten Mikel Atxagak bezala. Luis Alberto Aranbarri Amatiñok ere 60ko hamarkadaren amaieran ekin zion Zeruko Argian Eibarreko berri emanez; bere Zenbat Gara izeneko zutabea oso ezagun egin zen sasoi hartan. Nemesio Etxaniz, zendu berri den Xalbador Garmendia, Donato Unanue eta Begoña Arregiren artikuluak ere garai honetakoak dira.\nDonostiako Okendo kalean zuen erredakzioa astekariak. Ke arteko urteak izan ziren, frankismoaren zentsura zorrotzekoak eta lerro artean idatzi eta irakurri beharrekoak. Edozein modutan, egoeraren itogarria ulertzeko balio dezakete gertaera hauek: Azurzaren garaian 25.000 pezetako bi isun ordaindu ziren, batean batzokia hitza erabiltzeagatik eta bestean naziotasuna. Beste hainbat ere izan ziren, tartean 1970ean Burgosko epaiketa zela eta egindako editorialarengatik. Bi hamarka hauetan jarri ziren euskal prentsaren zimenduak.\n70eko azken txanpa\n1970eko urrian ospatu zuten 400. zenbakia argitaratu izana Okendo kalean. Juan San Martin, Martin Ugalde, Anjel Lertxundi, Gurutz Ansola, Edorta Kortadi, Mikel Ugalde edota Gorka Knörr ziren orduko firmen artean. Frankismo amaiera eta Trantsizio garaia izan zen Zeruko Argiako garairik bizi eta kazetaritzaren ikuspegitik indartsuena. Euskal gizartean bor-bor ari zen dena eta aldizkariko kazetari gazteek bat egiten zuten gertaeren jario eta berotasunarekin, euskal kazetaritza inguruko herrialdeetakoarekin homologatu nahian. 40 urteko presondegitik atera ondoren, Europako herrialde demokratikoetako joera eta bizimoldeak gurera ekartzeari ekin zion euskal gizarteak.\n1981ean, Donostiako Karmelo Landa pilotalekuan egin zen herri bazkari handia: 1000 bazkari ARGIAren alde. Euskal sukaldaritza berriko sukaldariek eman zuten otordua.\nDena borborrean bai, baina orduan, 43 urte geroago bezala, euskal prentsak irakurleak behar zituen eta Zeruko Argiak, Anaitasunak eta Goiz Argik Euskal Prentsaren Urtea izendatu zuten 1976a. Urte horretan egin zuen jauzi egunkariko formatutik gaur egun ezagutzen dugun aldizkari itxurakora, azala euskal gizartean oso arbuiatua zen Lemoizko zentral nuklearrari eskainiz. Gai beroak bata bestearen atzean josi zituen aldizkariak, aldi berean apurka infernurako bidea ere prestatuz: urte bereko udaberrian torturak txikitutako Amparo Arangoaren gorputz ubeldua atera zuen koloretako argazkitan lehen aldiz eta hilabete batzuk geroago ikurrina bete azal, berau legeztatu baino lau hilabete lehenago. Bere gorenean zegoen aldizkaria, “jendea etortzen zen Okendoko egoitzara aldizkaria erostera”, dio Elixabete Garmendiak, aldizkariko orduko zuzendariak eta sasoi hartako Zeruko Argiako bizitzaren kronikari finenak. Emakumezkoak baziren nor Zeruko Argiaren erredakzio haren azken txanpan: Garmendia bera, Pilar Iparragirre eta Lurdes Auzmendi.\n1980ko Zeruko Argia bat.\nGarai loriatsuak izan ziren aldizkariarentzat, baina 1977tik aurrera gainbehera etorri zen. Deia eta Egin sortu ziren abertzaletasunaren eskuin-ezker eta Zeruko Argia odolustu egin zen, bai kazetariz eta baita harpidedunez ere. Garmendiak berak hala azaldu du: “Batez ere EAJko alderdikide askok baja eman zuten, gure edizio-lerro borrokalari eta erradikal harekin ados ez zeudelako”.\nKolaboratzaile asko zituen aldizkariak. Azalgile lanetan Bixente Ameztoi, Antton Olariaga edo Jon Zabaleta, esaterako; idazten jende ugari, haien artean, Joseba Sarrionandia, baita Koldo Izagirre eta Ramon Saizarbitoria ere “Baietz astea gaizki bukatu” atalarekin. Gainbehera giro hartan Baleren Bakaikoak Joxemari Ostolaza ekarri zuen aldizkarira, eta geroago honek Joxemi Zumalabe eta Jon Barandiaran. Artean hedabidearen jabe ziren kaputxinoekin ere tentsioa gero eta handiagoa zen eta, desadostasun editorialak eta zorrak akuilatuta, 1980ak apurketa ekarri zuen. Aldizkari honetako 38. orrialdean egindako elkarrizketan Ostolazak berak xehetasunez kontatzen du guztia nola bizi izan zuen.\nHeroinaren arazoaz 1982an argitaratutako azala.\nKaputxinoek jarritako baldintza betez, Zeruko kendu behar izan zioten ARGIAri. Ostolaza, Zumalabe eta Barandiaran geratu ziren eta berehala iritsi zen beste gazte kuadrilla bat, haien artean Josu Landa, Pello Zubiria eta Iñaki Uria. Kooperatiba gisa egituratu ziren eta apurka hondamenditik ateratzeari ekin zioten, gaurdaino klabe guztiz garrantzitsua finkatuz: Argia argitaratzen zuen enpresa, egitura juridikoa bat ala bestea izan, langileen esku egongo zen ordutik aurrera. Zeruko Argia ezin zen aldizkariaren izena izan, baina Argia argitaratzen zuen enpresaren izena izango zen 1997ra arte.\nArgiak oso egoera latza bizi izan zuen 80ko hamarkadaren lehen urteetan eta 1982an bi hilabeteko etena ere egin behar izan zuen, baina apurka zulotik atera zen, hasierako boluntario taldea langile bihurtzeraino. Testuinguru horretan sortu zen, 1982an, Argia Eguna aldizkaria laguntzeko. Hamarkadaren erdialderako proiektua gorantz zihoan berriz, euskal prentsaren asteroko lekukoari eutsiz. Hamarkada horretan erori zen Anaitasuna eta bere ondarea Argiaren esku utzi zuen.\nEgoerak hobetu ahala, teknologia mailan urratsak ematen ari zen taldea eta bertatik, 1985ean, Apika informatika enpresa sortu zuten, gerora ASP izango zenaren aurretikoa. Bi urte geroago Tamayo inprenta erosi eta Antza izenarekin gaurdaino iritsi da orduan eratutako enpresa. 90eko hamarkadan, Argiak, ASPk eta Antzak Ametzagaiña taldea sortu zuten, Argiaren biziraunpenerako ezinbestekoa izan dena; teknologian eta Internet munduan egindako ibilbide oparoa ulergaitza litzateke talde hau gabe.\n80ko hamarkada hartan hiru mugarri bederen tinko jarri zituen ARGIAko lan talde hark. Lehenik, Argia zulotik atera, euskal prentsari duintasuna eman eta berau elebitasunetik at bideragarria zela frogatu zuen; bigarrenik, gaurdainoko biziraupena bermatu dioten enpresa sarea eratu zuen; eta hirugarrenik, 1990eko abenduaren 6an Euskaldunon Egunkaria sortzeko abiapuntua eta azpiegitura jarri zituen. Euskal prentsarentzako Eusko Jaurlaritzako diru-laguntzen bidea ere orduan ireki zen.\n20ko hamarkadan Donostiako Argiak ezin izan zuena gauzatu zuen Argia berriak, Egunkaria Sortzen plataformako hamaika aktore gehiagorekin batera. 1930ean jeltzaleek bultzatutako El Día elebiduna izan ei zen euskarazko egunkariaren proiektua ehortzi zuena. Egunkariaren kasuan EAJk eta honek gidatutako Eusko Jaurlaritzak euskarazko proiektu publikoa bideratu nahi izan zuten, baina ez zen atera eta Egunkariak argia ikusi zuen azkenean.\nJoxemi Zumalabe hil zenean ARGIAk ateratak azala.\nSusa literatura aldizkaria –egungo argitaletxearen aurrekaria– eta Larrun pentsamendu aldizkaria, gaur egun hilero Argiarekin gehigarri gisa banatzen dena, hamarkada haren oparoan sortu zituen Argiak. Eta datorren urtarrilaren 25ean Usurbilgo Atxega Jatetxean egingo diren Argia Sarien lehen ekitaldia ere 1989an egin zen. Argia Sariak ezin dira ulertu hil berria den Felix Sarasola aipatu gabe. Hark Txartel, Txitxardin Beltza eta Atxega jatetxeetan sariak antolatzeko bidea erraztu zion ARGIAri.\nAldi berean, 1987tik 1990era kazetari talde handia biltzen joan zen Egunkaria gauzatzeari begira. Donostian egiten zen batez ere Argia, baina Bilbon ere taldetxo bat biltzen hasi zen, besteak beste Laura Mintegi, Antton Azkargorta eta Bilbon kazetaritza ikasten ari zen ikasle talde baten bueltan. EHUn ikasketak euskaraz egindako lehen promozioetako kazetari andana lurreratu zen ordurako Donostiako Egia auzoko Ametzagaiña kaletik Mundaiz Bidera egina zuen Argiako erredakziora: Imanol Murua, Luistxo Fernandez, Lorea Agirre, Sabin eta Iñigo Makazaga lehengusuak, Joxe Angel Aldai, Jose Luis Aizpuru, Andres Gostin edo, besteak beste, Xabier Letona. Hamarkada haren hasieran sortu zen tokiko prentsa ere, 1981ean Ttipi Ttapa aldizkari nafarrarekin. 1988an sortutako Arrasate Press astekariak emango zion, baina, bultzada eta eredua 90eko hamarkadan lehertu zen tokiko eztanda komunikatiboari.\nLizarrako su-etena jasotzen zuen azala.\nBaina dena ez zen urre izan, Argiako kazetari gehienek eta enpresako koadro nagusiek Egunkaria-ra jo zuten –Pello Zubiria izan zen lehen zuzendaria eta Joxemi Zumalabe kontseilari ordezkaria– eta Argia odolustu egin zen. Garbiñe Ubeda –zuzendari–, Pablo Sastre, Juan Joxe Petrikorena, Iñigo Makazaga eta Xabier Letona geratu ziren ARGIAn. Laster etorriko ziren errefortzuak, besteak beste Egunkaria-ra joandako Josu Landa eta Pello Zubiria, edo enpresa antolatzeko mandatua zekarren Joxemari Irazusta gerente gisa. Krisia gutxienez hirukoitza izan zen: ekonomikoa, kazetaritza ereduari lotua –lehenbiziko aldiz euskarazko eguneroko baten alboan jardun behar zuen Argiak– eta enpresa ereduarena.\nHorien ondorioz, Argiak azken 30 urteotan bizi izandako atakarik larriena jasan zuen 90eko hamarkadaren erdialdean. Haren ondorioz itxi behar izan ziren Gorka Izetak koordinatzen zuen Susa aldizkaria eta Patxi Larrionek zuzentzen zuen Larrun. Lan taldean ere murrizketak egon ziren. 1997an euskal gizartean –euskalgintzan bereziki– oihartzun handia izan zuen krisiak. Haren atarian, 1994an, Zeruko Argia SALek gaur egungo Lasarte-Oriako pabiloia erosi zuen, berea izango zen lehen egoitza eta aurrerago bankuen aurrean mailegu eske joatea ahalbidetuko ziona. Kontrara, Bilbon 80ko hamarkadaren amaieran irekitako ordezkaritzari eusteko indarrik ez zuen izan; Ipar Euskal Herrian ere hainbat kolaboratzaile izan ditu Argiak azken 40 urteetan eta lehenbiziko aldiz kazetari bat kontratatu zuen Ipar Euskal Herrian, Mikel Asurmendi.\nENAM-en beso luzeak\nIkuspegi humanotik krisi latza izan zen 1997ko hura, erredakzio taldean eragin handia izan zuen eta zauri sakonak utzi zituen taldeko kideen artean. Edozein modutan, krisi hartan nahasi ziren barne mailako arrazoiak eta kanpokoak ere bai. Ezker abertzalearen antolaketa gune nagusi zen Euskal Nazio Askapenerako Mugimenduak (ENAM) joera abangoardista handia zuen garai hartan eta eragin handia Euskal Herriko herri mugimendu ugaritan. Argia ere ez zen salbuespen horretan eta tentsio uneak bizi ziren ENAMeko egiturekin, bai borroka armatua zela-eta ezker abertzale osoaren baitan sortzen ari ziren arrakalak medio, bai izaera abangoardistaren ondorioz, ENAMek herri mugimenduko elkarte eta erakundeak kontrolatzeko zuen joeragatik.\n1997ko Nafarroa Oinezi eskainitako azala.\n1997 hartan, esaterako, Herri Batasunako hainbat buruzagik elkarrizketak ukatu zizkioten Argiari –“zuen barne arazoak konpondu arte”– edota euskal kulturako eta ezker abertzaleko pertsona esanguratsuek Lasarte-Oriako egoitzaren aurrean “egoera konpontzeko” eskatuz presio-bilkura egin zuten pankarta eta guzti. Eta txarrena, ENAMeko muinetik Argia ez erosteko eta harpidetzetan bajak emateko mezuak ere zabaldu ziren; harpidetzetan kalte esanguratsua egin zioten.\nBaina hartatik ere aurrera atera zen lan taldearen gehiengoa eta krisiari aurre egin asmoz Zeruko Argia SAL atzean utzi eta 1998an Komunikazio Biziagoa SAL sortu zen, egun aldizkaria argitaratzen duena. Hautatutako izenak asko adierazten du orduko giroaz, Egunkaria sortu ondoren Argiari kosta egin baitzitzaion bere lekua bilatzea, eta komunikazio biziagoa eta sendoagoa egitea ezinbestekoa zuen. Argia eraberritu eta harrezkero dena kolorez inprimatu zen. Krisi sakon hartatik jadanik bere baitan ziren bi balore biziki indartu ziren: bata, langileak jabe izatea; bestea, proiektuaren independentzia.\nKrisiaren ondorengo hilabete eta urteetan kazetari andana berria heldu zen erredakzioaren hutsunea betetzea, besteak beste Onintza Irureta, Nagore Irazustabarrena, Eriz Zapirain edo Estitxu Eizagirre. Eta krisiaren muinean, 90eko hamarkadaren erdian jadanik hasi ziren entzuten interneteko lehen oihartzunak. Inguruko hedabide gehienek ez bezala, aldizkariak biziraupen leihoa ikusi zuen hartan eta laster ekin zion bere edukiak digitalizatzeari Sareko Argia izeneko atarian. 1997an Argiak 1963tik 1996ra arteko elkarrizketa guztiak argitaratu zituen CD-ROM batean. 1996an Ttipi Ttapa-k euskarazko prentsaren lehen edukiak jarri zituen sarean eta 1997an gauza bera egin zuen ARGIAk. Sarean jarri eta zabaldu, Hari@ buletinaren bidez laster ekin baitzion zerbitzura harpidetutako 2.000 lagunei egunero jorratzen zituen albisteak bidaltzeari.\nEvo Morales, euskal hedabide batek elkarrizketatzen zuen lehen presidentea.\nMende bukaeran jada, Argia prest zegoen XXI. mendeko iraultza digitalari eusteko. Gainerako hedabideetan moduan, urteetako eztabaida izan da edukiak libre edo ordainduz eskaintzea, eta behin baino gehiagotan egon da Argia bere edukiei giltza jartzekotan, baina azkenean beti gailendu da doan eskaintzearen aukera. Euskarak berez baditu nahiko oztopo egungo gizartean, guk gehiago jartzeko moduan; beraz, errentagarritasunaren aurretik –hau giltzarrapoak lortzen duen ere oso zalantzazkoa– Argiak zabalkundea hobetsi du XXI. mendeko lehen bi hamarkada hauetan. Aldizkaria ikusmolde horrekin iritsi da bere mendeurrenera: eduki guztiak libre eta CC by-sa lizentziapean, nahi duenak hartzeko moduan, beti ere baldintza berean zabaltzen baditu. Aldizkariaren ustez, formula honek etorkizun handia izan dezake euskal hedabideen arteko edukiak inoiz ez bezala partekatu eta zabaltzeko. Interneteko eguneroko edukietan asko erabiltzen duen formula da, lizentzia bereko beste hedabideetako albisteak ARGIAra ekarriz.\nWeb telebista ere bai\nXXI. mendeko lehen hamarkadan aldizkariak komunikabide multimedia bihurtzeko prozesuari ekin zion bete-betean, idatzizko eduki guztiak sareratzeaz gain ikus-entzunekoak ekoitziz eta zabalduz, Kataluniako Vilaweb-ek hala egiten zuela ikusirik. 2006an Boliviako lehendakari Evo Moralesi Amets Arzallusek eta Txomin Txuekak egindako elkarrizketa izan zen lehena. Zerrenda handia etorri zen ondoren, eta horien artean azpimarratzekoak dira Hitzetik Hultzera bertsolaritza saioa edo gazteen artean arrakasta handia lortu zuen Beranduegi informatibo satirikoa. XXI. mendeko lehen hamarkadan Argiako erredakzioan lurreratutako kazetari gazte andana klabea izan zen sare sozialak, multimedia eta kazetaritza edukiak indartzeko: Urko Apaolaza, Unai Brea, Jon Torner, Gorka Bereziartua, Mikel Garcia, Lander Arbelaitz edo Axier Lopez, esaterako.\nMultimediaz gain, Argia-k bi hamarkada hauetan urrats esanguratsuak eman ditu enpresa dibertsifikazioaren ikuspegitik. TXT denborapasen hilabetekaria egin zuen, Luditoys jolasen enpresa sortu eta, Ametzagaiñako beste enpresekin batera, gaur egun lanean diharduen Iametza Interaktiboa teknologia eta eduki digitalak lantzen dituen enpresa. Testuinguru horretan kokatzen da, halaber, Jakoba Errekondorekin batera bultzatzen duen Bizi Baratzea proiektua ere. Sare sozialetan ere hasieratik murgildu zen eta Twitter, Facebook, Instagram, Telegram eta Mastodonen zabalkunde eta eragin handia izatea lortu du.\nGasteizko Errekaleor auzoari emaniko azala.\nBotere eta soldata banaketa\nKanpora begira, azken urteetan buru belarri jardun du euskal hedabideen Hekimen elkartearen sorreran eta garapenean. Gaur egun proiektu txikiak hasi da bideratzen migratzaile senegaldarrak biltzen dituen Bilboko Mbolo Moye Doole elkartearekin edo hainbat liburu argitalpen ELArekin batera. Ekonomia eraldatzailearen OlatuKoop sareko kide ere bada. Barrura begira, langileen parte-hartzea eta demokrazia laborala azken 40 urteetako identitate zeinuetan izan badira ere, azken bospasei urteetan gogor ekin dio balore horietan sakondu eta horizontalean lan egiteari, boterea, ardurak eta soldatak ahalik eta modu berdintsuenean partekatuz. Lurraldetasuna indartzeko saiakerari ere eusten dio Argiak. Amaia Lekunberri Bizkaiko berri ekartzeko kontratatu izana da horren lekuko.\nIzen asko aipatu dira erreportaje honetan, jakitun horrekin injustizia handia egiten dela aipatzen ez direnekin, gehienetan kazetari lanetan ez dabiltzanak, eta kazetariak bezain ezinbestekoak direnak Argia bere mendeurrenera iritsi izan dadin. Harpidedunak, irakurleak, publizitate emaileak, langileak, enpresa babesleak, euskal instituzioen diru-laguntzak… osagai horietako bakoitza izan da ezinbestekoa proiektu honen biziraupenerako. Gaur egun, Argiako lantaldeak euskarazko kazetaritza independentea jorratzen jarraitzen du, Euskal Herria, euskal kultura eta gizarte eraldaketarekin erabat konprometitua, edozein gizarte demokratikok behar duen kazetaritza librea lantzen eta aldarrikatzen.\nKanal hauetan artxibatua: Kazetaritza | Euskara | ARGIAk 100 urte


Bere jatorriak, hazi den izadiak, eta musika klasiko eta esperimentalarekin egin topaketa ezberdinek eragin sakona dute Elodie Baffalioren musikan. Hauetatik abiatuz, berea den unibertso musikala sortu du. Elkarretaratze edo sorkuntzen arabera, bere musika melodiko-modala izan daiteke, zein bruitista, inpresionista edo espektrala.\nElodie Baffalio, pianoa\nElodie Baffaliok pianoaren errepertorio klasikoa landu zuen Olivier Chauzurekin, Baionako kontserbatorioan, eta egun batez Patrick Defossez-en klasera jo zuen musika garaikidea jorratzeko. Irakasle honekin inprobisaketa entseatu zuen eta ustekabea izan zen. Ordutik, bide berri honetan sartzea erabaki zuen. 2007tik goiti, hainbat inprobisaketa libreko ikastarotan parte hartu zuen inprobisatzaile famatu batzuekin: Joëlle Léandre, Evan Parker, Hélène Breschand, Frédéric Blondy… Ber denboran, idazketa, konposizioa, orkestrazioa ikasten segitu zuen Parisko Schola Cantorumen, baita piano klasikoa eta garaikidea ere.\nMellodi diskoa bakarka landutako eskaintza originala da: bi hegal dituzten melodiak, inprobisaketaren hatsaz eramanak, eta euskal erritmo eta koloreetan errotuak dituen oinak. Hautatu dituen aitzineko eta oraingo kantu ala dantza herrikoiak dira, adieratzen dutena bezainbat musikaltasunaren arabera. Hitzen zentzua ahantzi gabe, elea emeki-emeki desagertzen da, bihotzaren musika mintzo den lekura joanez. Soinu- tresnaren musika aberastasunaren bidez, pianoaren adierazteko erak miazten ditu. Bere konposizioak gehitu ditu, tradizioaz ala olerkiaz inspiraturik.\nMusika herrikoia sentiberatasunez eta sotiltasunez arramoldatua da, baita inprobisatua ere: desagertua zen tradizio batean inprobisaketari leku berri bat eman nahi izan dio. Horrela, uneko magia ager daiteke, nahiz eta eremu ezagunetan izan ¡; kontzertu bakoitza beti berria da. Alde batetik, ohiko musika ezagutzeko edo beste eran ezagutzeko parada da, eta beste aldetik, pianoa era berrian entzuteko, klasikoaren kolore harmonikoen eta jazzaren inprobisaketa izpirituaren eraginez.


Onditz Iturbe txapeldun, Ordiziako mendi maratoi erdian - Aiara - Aiaraldea.eus\nOnditz Iturbe txapeldun, Ordiziako mendi maratoi erdian\nIzar Mendiguren Cosgaya 2020-10-20 21:26\nOnditz Iturbe sari banaketan. / Aiaramendi\nAiaramendiko hiru lasterketari aritu ziren Ordiziako proban parte hartzen. Araitz Villak bigarren postua lortu zuen Aramotz mendi lasterketan, eta Eztizen Duque izan zen hirugarrena.\nAsteburuan jokatu da Ordiziako Erdi Mendi Maratoia. Onditz Iturbe Aiaramendi taldeko korrikalaria izan zen lehena helmugaratzen emakumezkoen artean. 1:57:49 denbora markarekin erdietsi zuen podiuma.\nIturbe ez zen izan, ordea, Aiaramendiko partaide bakarra Ordizian. Izan ere, Igon Mantzizidor eta Xabi Abasolo ere aritu ziren lasterka. Mantzizidorrek zirkuitua osatzeko behar izan zuen denbora 1:45:38 izan zen, eta Abasoloren marka 1:55:11.\nBestalde, Aramotz mendi lasterketara ere hurbildu ziren Aiaramendiko kideak. Emaitza bikainekin itzuli ziren etxera aiaraldearrak. Batetik, Araitz Villak bigarren postua eskuratu zuen (1:44:31 denbora markarekin) eta bestetik, Eztizen Duque hirugarren helmugaratu zen 1:45:32 orduren ostean.\nAiaramendi Korrikalariak taldeak Facebooken zintzilikatu ditu norgehiagokako argazkiak.


Irekia Eusko Jaurlaritza - Gobierno Vasco :: Eusko Jaurlaritzak 34.000 enplegu sustatu ditu XI. Legegintzaldiaren lehen erdian, eta, horietatik, ia erdia gazteentzat izan da (Gobernu Bilera 2019-01-08)\nEusko Jaurlaritzak 34.000 enplegu sustatu…\nGobernu Kontseiluak “Enpleguaren eta Suspertze Ekonomikoaren Esparru Programa, 2017-2020”ren segimendu- eta ebaluazio-dokumentua aztertu du\n2019ko urtarrilean, 4.272 milioi euro bideratu dira enplegua sustatzera eta ekonomia suspertzera, eta ezarritako helburu globalen bi heren baino gehiago bete dira\n40 proiektu estrategikoetatik 35 martxan dira eta 1.139 milioi euroko aurreikuspen ekonomikoa dute 2017aren eta 2020aren artean\nEusko Jaurlaritzak legegintzaldiko helburu estrategiko gisa 20.000 gazteri lehen lan-esperientzia eskaintzea eta langabezia-tasa % 10etik beherakoa izatea ezarri zituen (gaur egun % 9,5ekoa da)\nPrograma 2017ko martxoan aurkeztu zen, eta helburu du euskal enpresen lehiakortasuna sendotzea, eta berreskuratzea enplegu gehiagoren eta kalitate hobearen bidez gauzatzea. Herrialdeko helburu gisa, langabezia % 10etik behera murriztea nabarmendu zen (gaur egun % 9,5ean dago), bai eta 20.000 gazteri lehen lan-esperientzia ematea ere. “Enpleguaren eta Suspertze Ekonomikoaren Esparru Programa, 2017-2020” programa 2 ardatz nagusitan egituratzen da: Enplegua eta Inbertsioaren, Berrikuntzaren, Nazioartekotzearen eta Industrializazioaren Estrategia. Programa honetarako 2020ra arte aurreikusitako baliabideak 8.800 milioi eurokoak dira. Lehendakariak Gobernu Kontseiluan gaur aurkeztu duen dokumentua emaitzen aurrerapena da; izan ere, behin betiko bertsioa martxoan eskuratuko da, aurrekontuaren betearazpeneko datuekin.\n015 enplegu sustatu dira\n321 gaztek lehen lan-aukera izan dute\n593 enpresa berri sortu dira\nIkerketako 67 proiektu estrategiko\n677 ETEk jo dute kanpo-merkatuetara\n1294 ETEk (industrialak) jaso dute laguntza beren modernizazio- eta hedapen-proiektuetan.\n976 ETEk berrikuntza-proiektuak garatu dituzte\nInbertsioko 35 proiektu estrategiko jarri dira martxan\nAzpiegiturak eta mugikortasuna: teknologia-parkea handitzea Ezkerraldean, AHT, Jundizko Plataforma Logistiko Multimodala, Donostialdea trenbide laguntzailea…\nHiri-berroneratzea eta ingurumena: Koroatze auzoa berroneratzeko lanak amaitzea; Gasteizko egokitzapen hidraulikoa, Urumea bideratzeko lanak, Pasaiako Portua birgaitzeko lanak…\nHezkuntza-azpiegiturak: ikastetxe berriak Bizkaian (Bilbo, Gueñes eta Basauri); Gipuzkoan (Bergara, Zestoa eta Zumaia) eta Araban (Salburua eta Zabalgana).\nOsasun-azpiegiturak: osasun-zentro berriak Gipuzkoan (Alde Zaharra eta Aiete), Araban (Amurrio, Kanpezu eta Murgia) eta Bizkaian (Zalla), ospitale-azpiegitura berriak…\n2018ko segimendu-dokumentu osoa\n2018ko_Jarraipena._Enplegua... 1 MB (application/pdf)


Harrods - Wikipedia, entziklopedia askea.\n3Produktuak eta zerbitzuak\n51°29′59″N 0°09′49″W / 51.4996°N 0.1635°W / 51.4996; -0.163551°29′59″N 0°09′49″W / 51.4996°N 0.1635°W / 51.4996; -0.1635\nAtentatua 1983ko abenduaren 17a\nHarrodsen eraikin nagusia.\n1909an Londresko aberatsak Harrodsen atean.\nHarrods Londresen dagoen luxuzko merkataritza-gune ezaguna da. Knightsbridgeko Brompton Road kalean dago, Kensington eta Chelsea udalerrian. 1834 urtean ireki zituen ateak eta gaur egun Qatarreko estatuarena da. 300.000 erosletik gorako egunak izaten ditu data zehatzetan.\n1824 urtean, 25 urte baino ez zituela Charles Henry Harrod-ek Borough High Street kaleko 228 zenbakian, Southwarken. Ehun denda bat zen eta 1831 arte iraun zuen. 1834ean elikagai denda bat ezarri zuen Londresko East End-en, bereziki tean espezializaturik zegoena.\n1851ean Hyde Parken egitekoa zen Nazioarteko Erakusketa kapitalizatu nahian, Londres mendebaldeko Brompton barrutian denda txiki bat erosi zuen, gaur egungo Harrods dagoen tokian. Semeak, Charles Digby Harrod-ek, den da txikia merkatal-gune bihurtu zuen, salgaien aniztasuna nabarmen handituz; botikak, lurrinak, paperak, fruitak, barazkiak... Berehala handitzen hasi zen eta alboko eraikinak eskuratu zituen. 1880an dagoeneko 100 langile zituen.\n1883an suak erabat erre zuen Harrods baina berehala egin zuten eraikin berria. 1905ean osatu zen Charles William Stephens arkitektoak diseinaturiko eraikina.\n1985 urtean Mohamed Al-Fayed egiptiarra bihurtu zen merkatalgunearen jabe eta 2010 urtean Qatarreko estatuak erosi zuen.\nEuropako merkatalgunerik handiena da. 20.000 m²-ko oinarria dauka eta 90.000 m²-ko azalera hartzen dute eraikinak dituen 330 departamenduek.\nHarrodsen denetarik aurki daiteke. Arropak, aparailu elektronikoak, bitxiak, kirol osagaiak, maskotak, jostailuak, elikagaiak, osasun eta estetika produktuak, opariak, paperdenda, etxetresnak, altzariak...\nSaltokiez gain beste zerbitzu batzuk ere baditu. 32 jatetxetan denetarik dasta daiteke, tea, tapak, pubetako janaria edota goi sukaldaritza. Ospakizunak ere antolatzen dira.\nDiana Galeskoa eta Dodi Al-Fayed bikotearen heriotzaren ondoren memoriala eraiki zuten Harrodsen, izan ere Dodi jabearen semea baitzen.\nHelbidea: 87-135 Brompton Road, Knightsbridge, London, SW1X 7XL\nOrdutegia: 10:00 - 21:00 (Igandetan 11:30 - 18:00)\nMetro geltokia: Knightsbridge\n↑ (Ingelesez) BBC News - Mohammed Al Fayed sells Harrods store to Qatar Holdings. (Noiz kontsultatua: 2017-03-03).\nErresuma Batuko merkataritza-guneak\nOrriaren azken aldaketa: 13 uztaila 2021, 16:44.


Santo Domingo de la Calzada katedrala | Consumer\nSanto Domingo de la Calzada katedrala\nKokaleku honetan zaude: Azala > Bidaiak > Donejakue bidea > Frants > Santo Domingo de la Calzada katedrala\nFrants Etapa 9: Nájerako etapa – Sto. Galtzadako igandea\nMonumentua: Santo Domingo de la Calzada katedrala\nErromanikotik gotikorako trantsizioaren adibide argia.\nKatedrala da, 1232an apezpiku-egoitza izendatu baitzuten hiria.\nEliza erromanikoa 1158. urtean hasi zen eraikitzen, eta gaur egun landare zaharraren zati handi bat kontserbatzen da. Obrak Garçion Maisuak zuzendu zituen. XVI. mendean, gurutzaduraren zati batek erreforma garrantzitsua izan zuen, ezkerraldea handituta Santo Domingoko hilobia lasaiago hartzeko. Hilobia hainbat estilotako obra bat da, segur aski hiru hilobiko piezen elkarketaren emaitza. Erromanikoa da hilobi-laudoa. Bertan dagoen santua irudikatzen du, gotikoa da bere mirariak kontatzen dituen mahaia, eta gotiko berantiarra tenpletea da. Hori Vigarnyk diseinatu zuen eta Juan de Rasinesek egin zuen 1513an.\nEliza erromesezko eliza tipiko gisa antolatuta dago (Donejakue bidean dagoen eredua da, eta kaperak ugaritzea eta burualdean pasabide bat izatea du ezaugarri, zirkulazioa ahalbidetzen duena).\nBarruan, aipatzekoak dira Damián Forent eskultore errenazentistak, Andrés de Nájera koru plateresiarrak eta Holandako Guillén koruak, Maisu Beladoko erretaula hispano-flamenkoak, eta girolaz, presbiterioak eta estilo erromanikoko kanpoaldeak osatutako erromanikoak. Horma-hobi batek bere horretan jarraitzen du bidegabeki urkatuta dagoen pereginoaren oroitzapena, eta oilar bat eta oilo bizi bat ditu, konpost-erromesaren errugabetasuna adierazteko berpiztu zuten tradizioan azaltzen diren bezala. Oilarra, oilarra eta oiloa, mirari ezagunaren oroigarri gisa, XV. mendeko gotiko estilokoa da.\nAldare nagusiko XVI. mendeko erretaula platereskoa.\nSanto Domingoren alabastroko mausoleoa estilo gotiko lorean.\nSanta Teresa kapera, erretaula flamenkoa eta dorre barrokoa, 1862an eraikia.\nKaiola, oilarra eta oiloa\nTelefonoa: 941 34 00 33\nAstelehenetik larunbatera: 9,30etatik 13,30etara eta 16etatik 18,30etara\nIgandeetan: Ekintza liturgikoetarako bakarrik


OSPITALEEZ KANPOKO ESTATISTIKA PUBLIKOA. 2007. urtea. Medikuntza orokorreko eta familiako medikuntzako kontsultak %�3,6 gehitu ziren 2007. urtean\nOSPITALEEZ KANPOKO ESTATISTIKA PUBLIKOA. 2007. urtea\nMedikuntza orokorreko eta familiako medikuntzako kontsultak %�3,6 gehitu ziren 2007. urtean\nOspitaleez kanpoko laguntzaren gastua %�14,5 gehitu zen\nEustaten datuen arabera, Euskal AEko ospitaleez kanpoko 467 zentroetan guztira 13,8 milioi kontsulta medikori eman zitzaion arreta 2007. urtean, 2006. urtean baino %�3,2 gehiagori; hau da, biztanle bakoitza batez beste 6,4 aldiz joan zen medikuarenera. Datu horrek erakusten du aurreko urtearekin erkatuta biztanleen medikuarenera joateko maiztasuna pixka bat gehitu dela (6,3 bisita 2006. urtean).\nBestalde, ospitaleez kanpoko osasun laguntzarako gastua 482 milioi eurokoa izan zen; hots, 2006. urtearen aldean %�14,5 gehitu zen gastua, ekonomia osoak urte horretan izan zuen hazkundea gaindituz (%�6,7, BPG kontuan hartuta). Horrela, biztanle bakoitzak 225 euro gastatu zituen (198 euro 2006. urtean), aurreko urtean baino %�13,6 gehiago.\nOspitaleez kanpoko zentroetan egin ziren kontsulta medikoen %�82,5 medikuntza orokorrekoak/familiako medikuntzakoak (9,8 milioi kontsulta) eta pediatriakoak (1,6 milioi kontsulta) izan ziren. Bi espezialitate horietara jotzen da lehenbizi osasun arazoren bat dagoenean. Aurreko urteetako joerari jarraituz, medikuntza orokorreko/familiako medikuntzako kontsulten eskaria %�3,6 gehitu zen, eta pediatrian %�2,4; 2006aren aldean betiere.\nMedikuntza orokorreko/familiako medikuntzako kontsultak eta pediatriako kontsultak ospitaleez kanpoko sektorean 2000-2007 (milaka) Lehen mailako arreta ematen duten osasun zentroetan eman zitzaien arreta kontsulta mediko gehienei 2007. urtean (%�61,9), gero anbulategietan (%�19,2), kontsultategietan eta mediku-etxeetan (%�7,7), larrialdietako arreta zerbitzuetan (%�5,6), lan-istripuetako mutuen laguntza zentroetan (%�3,3) eta osasun mentaleko zentroetan (%�2).\nOspitaleez kanpo sarrien eman ziren gainerako espezialitate medikoak anbulategi, osasun mentaleko zentro eta lan-istripuetako mutuen laguntza zentroetan emandako laguntza barruan sartzen dira; horien artean ondokoak azpimarratu behar dira: traumatologia (496.333 kontsulta), tokoginekologia (317.938), psikiatria (272.773) eta oftalmologia (215.057).\nMediku bakoitzak urtean batez beste 4.974 kontsulta izan ditu, 2006. urtean (4.853 kontsulta) baino gehiago. Batezbesteko horretatik gora izan ziren medikuntza orokorreko/familiako medikuntzako medikuak, kontsulta gehiagori arreta eman ziona (6.345), eta pediatrak (5.456). Ondoren, eta tarte zabalarekin, zeuden dermatologoak (4.287 kontsulta), traumatologoak (3.939), endokrinoak (3.760) eta oftalmologoak (3.469).\n2007. urtean, EAEko osasun publikoan guztira 482 milioi euro inbertitu ziren ospitaleez kanpoko osasun laguntza emateko, 2006an baino %�14,5 gehiago. Jarduera hori, bada, Euskal AEko BPGren %�0,73 izan zen. Gastu osoaren %�94,2 (454,7 milioi euro) gastu arruntei zegozkien, eta %�5,8 kapital gastuei. Gastu arrunten %�85 langileen gastuak izan ziren; izan ere, gastu hau %�11,5 gehitu zen 2006. urtearen aldean, ordezko langileen gastuak (%�32,1) baino gehikuntza handiagoa izan zuen. Halaber, kapital gastuak (27,8 milioi euro) gehikuntza handia izan zuen (%�124,3) aurreko urtearen aldean, Bizkaian eta Gipuzkoan eraikuntza fasean zeuden ospitaleez kanpoko zentro berrien ondorioz.\n2007. urtean, ospitaleez kanpoko sektorean lana zuen pertsona kopurua 7.592ra igo zen, aurreko urtean baino %�1,2 gehiago beraz. Langile guztien %�76,7 pertsonal sanitarioa zen: 2.815 mediku eta 2.392 erizain.\nOspitaleez kanpoko aldagai nagusien bilakaera\nDatu bankua: www.eustat.es/bancopx/euskara/indice.asp


Futbola edo: Pistoladun presidentea, heriotz mehatxuak… Arrak borrokan | Slump doktorearen zaintiratua\nHasiera » Futbola » Futbola edo: Pistoladun presidentea, heriotz mehatxuak… Arrak borrokan\nZiurrenik ikusiko zenituzten irudiak. Grezian gertatu da, Salonikako PAOK eta Atenaseko AEK futbol taldeen arteko partidan, 90. minutua pasata. Arbitroak baliogabe laga zuen PAOKen gol bat, goleatzailea jokoz kanpo zegoelako. Erabakiak etxekoen haserrea piztu zuen, eta sortu zen kalapitaren erdian Ivan Savvidis presidenteak zelaira egin zuen salto, pistola bat soinean eta bizkartzainak inguruan. Partida hura ez ezik, Liga ere aldi baterako bertan behera uztea erabaki du Gobernuak, eta poliziak agindua du Savvidis, greziar jatorriko errusiar magnatea, atxilotzeko.\nDuela hogei egun idatzitako artikuluan, futbola zirkoa ez baizik eta gerra dela nioen, eta horrelakoek uste hori indartu besterik ez dute egiten. Gerra horretako subjektu bat gehiago da pistoladun presidentea. Baita asteburuan Ingalaterra eta Frantziako futbol zelaietara salto egin duten zaleak, eta Hanburgoko jokalariak mehatxatu dituztenak.\nIngalaterran, Londongo West Ham taldeko zaleak izan dira zelaira salto egin dutenak, jokalarien jarreragatik protestan (0-3 galdu zuten Burnley-ren aurka)\nPartida horretan, West Hameko zaleak mutur-joka aritu ziren… euren artean. Panorama ikusita, bisitarien (Burnley) ordezkoek, harmailetan ziren ume batzuk haien albora ekarri zituzten, kolpeek tartean ez harrapatzeko.\nFrantzian, Lille taldeko zaleak atera dira saldoan futbol zelaira, Montpellierren aurkako partidan.\nEta Alemanian, Hanburgoko zaleek hamaika gurutze paratu dituzte, mehatxu moduan, taldeak entrenatzen duen zelaian.\n“Heldu da zuen ordua! Ez duzue ihes egingo!”, dio gurutzeen alboan ageri den mezuak.\nAmaitzeko, beste hau: Sky Sports telebista kate britainiarrak Jamie Carragher futbolari ohi eta esataria lan eta soldatarik gabe utzi du (ez dakigu zenbaterako), autoan zihoala zale batzuei txistu egin ostean.\nBitxikeria edo paradoxa edo ziur nola definitu ez dakidan moduan (termino gogorragoak erabili beharko lirateke ziurrenik), datu hau:\nGoiko bideoetan ageri diren subjektu (ia) guztiak gizonezkoak dira, salbu eta Carragherren listua musura erortzen zaion 14 urteko neska (autoaren atzealdean zihoan…). Aitzakia paregabea Berria egunkarian plazaratutako bi artikuluok aipatzeko:\nBaloia, munduaren metafora biribil hori (Anjel Lertxundi, 2018-03-04):\nArtikulu honetarako nota batzuk hartzen harrapatu ninduten orain hamar bat egun San Mames inguruko liskarrek. Arrak ziren bertako tribalismoa eta indarkeria; maskulinitatearen baitakoak ziren liskarraren formak, oihuak, liturgia; ar usaina zerion hooliganen arteko talkari, arra zen poliziaren jazarra. Iñigo Martinezen fitxaketa-inguruko kontsiderazio batzuk taxutu nahian nenbilen ni, baina ez nituen berritu nahi fitxaketak harrotutako hautsak —diruaren munta eta distira, enegarren traizioak zaharberritutako probintzien arteko bekaitza, Martinezek erabili zuen euskara…—.\nAinhoa Azurmendi: “Gotorleku bat da futbola maskulinitate hegemonikoarentzat” (2018-02-24):\nGizarteko beste arloetan onartzen ez diren zenbait kontuk askatasun osoa dute futbolean. Gotorleku bat da askorentzat, batez ere, maskulinitate hegemonikoarentzat (…) Guztiz maskulinoak diren gero eta espazio gutxiago geratzen dira, baina futbola horietako bat da gaur-gaurkoz oraindik. Futbola maskulinitatearen azken bastioia da. Kirola arlo maskulinoa izan da beti; baina are gehiago futbola. Maskulinitatea modurik handienean adierazteko lekurik aproposena bilakatu da; gizonek amorrua eta gorrotoa ateratzeko duten toki egokiena da, esaterako.\nNioena, zirko usaina baino, gerra kiratsa hartzen diot geroz eta gehiago honi guztiari…\n‘Futbola eta indarkeria’ gaiaz post hau idatzi nuen atzo https://t.co/p8dCILQd1q Hemen asteburuko gertaerez ikuspegi osoagoa/errealagoa izateko artikulu zinez interesgarria. “Zer dago protesten atzean?” https://t.co/zLGnV9cjjc\n(Milesker infoagatik @OpioErrebeldea ) pic.twitter.com/PIEOe9qcWs\n— Jon Torner (@jtorner) 2018(e)ko martxoak 14


Sagardoa – Arizia\n%100 gure sagasti ekologikoetatik jasotako sagarrekin egiten dugu Arizia sagardoa.\nJatetxean bost upel ezberdin ditugu, bakoitza bere adierazpenekin, sagardoaren informazio guztia izan dezazun.\nUrte guztian “txotx”etik eta botilan dasta dezakezu gure produktu izarra.\nModu tradizionalean eta legami zein produktu kimikorik gehitu gabe egiten dugu sagardoa. Karakter propioa du eta kolore gorrixka bereizgarria, garratz puntu interesgarria eta sagar usain paregabea. Azidez bolatil baxua duenez bihotz-errerik sortzen ez duen sagardo guztiz naturala!


Sarea sortzen, eskola-jangelak eraldatzeko ekimenen topaketa – Gure Platera Gure Aukera\nGure Platera, Gure Aukera ekimenak Sarea sortzen eskola-jangelak eraldatzea helburu duten ekimenen topaketa egingo du martxoaren 27an. Topaketa online izango da eta parte hartzeko izena ematea ezinbestekoa izango da (martxoaren 23a izango da izena emateko azken eguna). Helburua egungo egoerari buruzko informazioa, ideiak, erronkak, aukerak eta energiak partekatzea izango da eta eskola-jangela eredu-aldaketan inplikatuta dagoen edo inplikatzeko asmoa duen pertsona edo kolektibo orori zuzenduta egongo da.\nGure Platera Gure Aukera ekimenak, 30 kolektibo sozial, sindikal eta hezitzailez osatuak, sei urte baino gehiago daramatza eskola-jantoki osasuntsuago, hurbilago, bidezkoago eta hezigarriago batzuen alde lanean, eta egunetik egunera indar sozial handiagoa du, eskola-elikadura osasuntsu eta iraunkorrarekiko kezka gero eta gehiago agertzen baita agenda politiko, mediatiko eta sozialean. Asko izan dira azken urteotan gai honek izan dituen kalteak, iruzurragatik ikerketa batzordetik hasi eta Eusko Legebiltzarraren 2019ko urriko akordiora arte. Urrats zehatzak, irmoak eta benetakoak behar dituen fase berri batean gaudela uste dugu.\n2019ko urriaren 24an akordio bat lortu zen Legebiltzarrean, eta akordio horren arabera, eskola-jantokien kudeaketa zuzeneko sistemak aldaketak eta hobekuntzak behar ditu esleipen, gardentasun- eta kontrol-prozeduretan. Akordio horretan, Eusko Legebiltzarrak sistema osagarri baten oinarriak zehazteko ere eskatu zion Eusko Jaurlaritzari, kudeaketa berritzaile eta deszentralizatuaren alde egiten duten ikastetxeek aukera bideragarriak izan ditzaten. Aldi berean, hala eskatzen zuten ikastetxeetan sukaldeak eraikitzeko eskatu zion, baita informazio-prozesu bat ezartzeko ere, eskola-jantokien zerbitzuaren kontratazio-pleguen oinarri tekniko berriak kontrastatzeko eta, horrekin guztiarekin, indarrean dagoen araudia berridazteko.\nAzken urteotan egindako lan guztiak eta lortutako aurrerapen txikiek metxa txiki asko piztu dituzte, eta proposamen erreal eta gauzagarri bihurtzen ari dira Euskal Herriko hainbat eskualdetan. Azken asteotan, pertsona asko jarri dira harremanetan Gure Platera Gure Aukera osatzen duten erakundeekin, eskola-jangelen buruzko informazioa eskatzeko. Beraiek pausoak ematen hasi dira eskola-jangela kudeatzeko eredu berri eta gauzagarri bat eratzeko helburuarekin.\nEkimen horiek guztiak modu desberdinean sortu dira, baina guztiek eskola-jangela osasuntsuagoa, hurbilagoa bidezkoagoa eta hezigarriagoa lortzeko helburua dute, eta horretarako sinergia desberdinak sortu dira beste hainbeste sektoretan.\nDeskargatu topaketaren kartela PDF formatuan.\nIzena emateko galdetegia.


3.1- Esne-behien elikadura abereen ongizate eta osasunari dagokienez:\nVista Alegre Baserria Abereen elikadura 3.1- Esne-behien elikadura abereen ongizate eta osasunari dagokienez:\nBadago abere-elikadurari dagozkion eredu desberdinek abereen osasunean eta ongizatean duten eraginaren inguruko gero eta bibliografia gehiago. Adierazten du, nagusiki, elikadura zenbat eta intentsiboagoa izan, zehazki, zenbat eta kontzentratu gehiago erabili bazken kalterako, orduan eta osasun-arazo gehiago eta ongizate gutxiago izango dutela behiek. Hau hertsiki lotuta dago behia hausnarkaria izatearekin, hausnartzeko funtzioak eragin handia baitu behiaren osasunean: ez duenean hausnartzen osasun-arazoak sortzen dira. Elikagaiak zuntz-maila jakinak dituenean, behiak behar bezala hausnartzen du, eta zuntz-maila horiek bazketan aurkitu dira. Ordea, behiak kontzentratu ugari jaten duenean, ez du nahikoa zuntz irensten eta ez du hausnartzen, beraz, bere defentsa naturalek ez dute ondo funtzionatzen eta gaixotu egiten da (esnearen kalitatean ere eragina du, ikus behean). Sortutako arazoen adibideak: zetosa (karbohidratoen defizitetik eratorritako arazoa), gatzagiaren tortsioa, hanketako arazoak, azidosi metabolikoa (azido-ekoizpen handiagoa likidoetatik bikarbonatoa kenduta), nahastea obulazio-zikloan, eta ondorioz, arazoak behia zezenarengana joateko edo haurdun geratzeko.\nBestetik, bazkatze hutsak askatasunez mugitzea ahalbidetzen die behiei, faktore garrantzitsua euren osasun onerako eta zailagoa etengabeko ukuiluratze egoeran. Etengabeko ukuiluratzeak hanketako arazoak, estresa eta infekzio-gaixotasunengatiko bajak izateko arriskua areagotzen ditu. Bazkatzen duten behiek ukuiluratuek baino errape-min gutxiago dute.


Bardoen bigarren asteburuan sei saio jokatu dituzte, eta 300 bertsozale bildu - Kultura - Berria\nBardoen bigarren asteburuan sei saio jokatu dituzte, eta 300 bertsozale bildu\nIbardingo taldea eta Patioko banda etxeko taldea aritu ziren Barañainen. BERRIA\nBERTSOLARITZA. Sei saio jokatu dituzte asteburuan Nafarroan, Bardoak ekimenaren barruan. Lesakan, Unibertsolariak etxeko taldea nagusitu zen; Otsagabian, Amortziaren eliobak Zaraitzu ibarreko taldea; Lakuntzan, Adams familia Baztan-Malerrekako taldea; Errazkinen, Bi dozena etxeko taldea; eta Barañainen, Berako Ibardin:hiru ta lau dira zazpi taldea lehen saioan, eta Sakana Zart Sakanako taldea bigarrenean. Datorren asteburuan, beste sei saio jokatuko dituzte.


2017ko Zuzendaritza Akademiaren Amaiera Kontzertua - Euskal Herriko Abesbatzen Elkartea\n13/07/2017\tAlbisteak, Euskal Herria\t0\nDatorren uztailaren 15ean, arratsaldeko 19:00etan, Tabakalerako Kutxa Kulturreko Plaza aretoan amaierako kontzertua eskainiko dute Euskal Herriko Abesbatzen Elkarteak antolatzen duen Koru-Zuzendaritza Akademiako ikasle eta irakasleek, beraien formakuntzak emandako fruituen erakusgarri.\nOrdu betez, Francisco Guerrero, Heinrich Schütz, Robert Schumann, Camille Saint-Saëns eta beste hainbat musikariren lan ezberdinetaz gozatu ahal izango da.\nBeste urte batez, Euskal Herriko Abesbatzen Elkarteak bere Koru-Zuzendaritza Akademia antolatu du, aurtengoan XXXV. edizioan, abesbatzak zuzentzeko interesa duten pertsonak prestatu eta hala Euskal Herriko abesbatza amateurrek beraien jardunerako funtsezkoa den elementu bat eduki dezaten: zuzendari on bat.\nAstebetez lanean eta ikasten gogor aritu ondoren, ikasle eta irakasleek ikastaroari amaiera emateko kontzertu erakargarria eskainiko dute, eta Euskal Herriko Abesbatzen Elkarteak gonbitea zabaltzen dio abesbatza musika gustokoa duen edonorri kontzertu honetara etorri dadin. Sarrera librea izango da bete harte.


Premiazko aldaketarik ezean Max Sariak 2020ko irailaren 7an ospatuko dira\nPremiazko aldaketarik ezean Max Sariak 2020ko irailaren 7an ospatuko dira 06/mai./2020\nArte Eszenikoen XXIII. Max Sarien banaketa ekitaldia ekainaren 29rako aurreikusita zegoen Cervantes Antzokian\nJoaquin Casanova eta Elisa Ramos La Maquiné taldeko erantzuleak arituko dira galaren zuzendaritzan, Entzutearen artea ardatz\nSGAE Fundazioak, Malagako Udalarekin eta Cervantes Antzokiarekin koordinazioan, Arte Eszenikoen Max Sarien XXIII. ediziorako data aldaketa iragarri du gaur, gure antzerkigintza eta dantzako profesionalen talentuaren aitorpen handiena diren sarien erantzule gisa. Ekitaldia 2020ko ekainaren 29an egitekoa zen eta irailaren 7ra arte atzeratuko da, premiazko aldaketarik ez badago.\nAtzerapenak agintariek ikuskizun publikoak egiteari eta pertsonen zirkulazio askeari ezarritako murrizketei erantzuten die, Covid-19 mehatxuaren aurkako prebentzio-neurria bezala. Zuzeneko ikuskizunak egiteko egungo ziurgabetasunaren aurrean, eta Malagako Udalarekin eta Cervantes Antzokiarekin etengabeko elkarlanean, Max Sarien Batzordeak hurrengo edizioa atzeratu beharra ikusten du, une oro, sariak eta bilduko den publikoaren, artisten eta langileen antolaketari lotutako pertsona guztien segurtasuna bermatzeko.\nEntzuteko artea, XXIII Max Sarien leloa\nLa Maquiné Granadako konpainiak zuzenduko du XXIII. edizio berri hau. Entzutearen artea lelo nagusi eta ardatz, “ekitaldia bizi garen gizartearen gaineko hausnarketa bat izango da, alegia, etengabe bonbardatzen gaituzten zarata, teknologia eta estimuluek kutsatua aurrera egiten duen gizarteari buruzkoa", Joaquin Casanova eta Elisa Ramos La Maquinéko zuzendarien hitzetan. “Desagertzeko arriskuan” den isiltasunaren aldarrikapena era bada, nonbait, kanpoko zein barneko isiltasuna.\nLehen aldiz, Malagako Cervantes Antzokian\nLehen aldia da Max Sarien sari-emaria, izaera ibiltariko sariak izanik, Malagan ospatzen dela, hots, Malagako hiriburuko antzerki kulturaren ikur den Cervantes Antzokiaren 150. urteurrenean.\nMax Sarien izaera ibiltari hori dela-eta, 23 ediziotan zehar Estatuko hainbat antzokitan izan dira. Honakoarekin, bost aldiz aukeratu dute Andaluzia antzerkiko eta dantzako profesionalei egindako aitorpen hauen egoitz gisa, hots, 2000. urtean Sevillako Maestranza Antzokian, 2008an hiri bereko Lope de Vega Antzokian, 2011n Kordobako Gran Teatro Antzokian, eta, 2018an, Sevillako Cartuja Center CITE delakoan.\n3 sari berezi eta 19 kategoria lehian\nEstatu mailako arte eszenikoen saririk entzutetsuenak XXIII. ediziora iritsi dira, 19 kategoria lehian direla eta beren hiru sari bereziei eutsiz: Ohorezko Max saria, Arte Eszenikoen ekarpen, entregu eta defentsagatik pertsona baten ibilbidea nabarmenduko duena; Max Sari Afizionatua edo gizarte-izaerakoa, hau da, integrazioaren eta proiekzio sozialaren aldeko proiektuak biltzen dituena (ArteEszenikoei ekarpen bikaina egiten dieten konpainia afizionatu batek jasoko duena); eta, Publikoaren Max Saria. Sari honek, hirugarren urtez jarraian, Max sarien XXIII. edizioan lehiatzen diren hautagai guztien artean Arte Eszenikoen zaleentzat denboraldi honetako ikuskizun gustukoena aitortuko du. Epea 2020ko maiatzaren 20ra arte dugu zabalik eta bozka prozesua #VotaMax izeneko online eta mugikor aplikazioaren bitartez bideratzen ari da. #VotaMax eskuragarri dago Max Sarien web orrian, Android eta iOS-en.\nSGAE Fundazioak 1998tik antolatzen ditu Max Sariak. Joan Brossa (Bartzelona, 1919/1998) olerkari eta artista plastikoak diseinatu zuen saria, alegia, gerraosteko arte kolektibo berritzaileetako baten bultzatzailea. Sari hauek Espainiar Estatuko arte eszenikoen arloko aitorpenik zabalena dira, gero eta jarraitzaile gehiago dituzte eta mota guztietako konpainien interesa pizten dute. Azken edizioan, 2019ko maiatzaren 20an Valladolideko Calderon Antzokian ospatua, 3.200 hautagaitza profesional eta 359 ikuskizun aurkeztu ziren.\nArte Eszenikoen Max Sarien XXIII. edizioaren Batzorde Antolatzailea honako hauek osatzen dute: Juan Luis Mira, SGAE Fundazioko Arte Eszenikoen zuzendari instituzionala; Oskar Castaño 'Garbitxu' (Euskadiko SGAEren Lurralde Batzordeko presidentea) eta Paloma Pedrero antzerkigleak; SGAEko Eskubide Handiko talde profesionalaren honako kideak: Eduardo Galán eta Yolanda García Serrano; eta, Alfonso Zurro antzerki zuzendaria zein Daniel Doña dantzagilea, azkenik.


6 de May de 2020 – Claret Sanctus Paulus\nDaily Archives: 6 de May de 2020\n‘Sortarazi’ seglar klaratarren mobimentuak sustatzen dauan alkarteak egitasmoak garatzen ditu gure Eleizbarrutiko hainbat herritan: Bilbon, Getxo inguruan, Uribe Kostan, Leioan eta Erandion. Osasun-krisi honen eraginez, euren lana gehitu egin da azken asteetan. Krisi hau ustekabean heldu danean, ustekaeko egoerei erantzun beharrean aurkitu dirala dinoe. Euren esanetan, Bilbo inguruan estaldura hobea da, beste hainbat erakundek be erantzun…\nAgustin Ortiz,CMF fraile klaretarragaz berbetan izan gara Lau Haizetara saioan. Bilbon dago Claret Enea, 2004an San Francisco, Bilbao La Vieja eta Zabala auzoetan etxe bizitza barik eta behar izenean egozanei laguntza emoteko zabaldu eben zentroa . Hiru programetan lan egiten dabe eta gaur egun 67 pertsonari aterpea emoten deutse.\nRoberto Cillero,CMF Bilboko San Frantzisko auzoko Mariaren Bihotza eta San Rafael parrokietako parrokoaren esanetan, konfinamendu aldian, eleizak kulturako itxita dagozanean, makina bat lagun hurreratzen da laguntza eske; lana galdu daben eta ezelango baliabide eta diru-sarrerarik ez daukien pertsonak dira eta “horregaitik, parean daukiezan ate guztiak joten dabez laguntza eske. Parrokian, pertsona horreek bertan behera iztea gogorra egiten…


Zaindu Zaitez | 2022rako zenbait elikadura-joera\nEztabaida sortu da elikaduraren kalitatea, energiaren zein ingurumenaren arloko kostua eta animalien ongizaterako irizpideen inguruan. Eztabaida honek luzaroan iraungo du seguruenik, eta alderdien zein gobernuen proposamenak eta politikak baldintzatuko ditu.\nLekaleak alternatiba tradizional eta sendoa dira, baina gero eta garrantzitsuagoa den haragi sintetikoa da joera, baita barazkien zein landareetan oinarritutako elikagaien kontsumoaren gorakada ere. Izan ere, ingurumenarekin hain oldarkorrak ez omen direnez, ondo erantzuten diote gero eta garrantzitsuagoa den eta hedatuago dagoen irizpideari: neure balioen arabera elikatzen naiz? Gero eta gehiagotan, elikadura gure mundu-ikuskeraren eta guretzat nahiz besteentzat nahi dugunaren adierazgarri da. Geure burua ikusten dugun moduaren arabera jaten dugu.\nHonako balio hauek joera dira oraindik, eta gero eta balioespen handiagoa dute: hurbiltasuna eta ekoizpen ekologiko eta jasangarria. Inkestek sinesgarritasun-esparru globala jartzen dute joera horien inguruan. Zenbait iturriren zenbatespenen arabera, kontsumitzaileen %38k material jasangarrien bidez egindako produktuen truke gehiago ordaintzea onartzen dute, eta %49k gehiago ordainduko lukete kalitate handiagoaren eta segurtasun bermatuaren truke. Inkestetatik merkatuko errealitatera igarotzen bagara, egiaztatu egiten dugu ez dela berbera predikatzea eta garia ematea. Kutxatik igarotzean, benetan gehiago ordaintzeko prest daudenak askoz gutxiago dira. Bide luzea dago aurretik.\nTake awayak hazten jarraitzen du. Gero eta ugariagoak dira oso metro gutxiko jantokiak eta oso mahai gutxi dituzten jatetxeak eta haien errentagarritasuna eramateko janari prestatuaren eskaintzan oinarritzen dutenak. Haien eskaintzak bat egiten du janari prestatuaren etxez etxeko banaketan espezializatutako enpresen eskaintzarekin. Era berean, elikagai prestatuen edo aurrekozinatuen eskaintza handiagoa ere bada supermerkatuetako linealetan. Badirudi gero eta gutxiago egiten dela etxeko sukaldean. Hona hemen koska: urrun ote dago merkatu horren asetasun-maila, hau da, oraindik hazkuntza-marjinarik ote dauka joera horrek?\nBestetik, argi eta garbi dago ingelesa nagusi dela elikaduraren joerei izena jartzeko orduan. Kontzeptu hau gogoratu, gero eta garrantzitsuagoa da-eta: realfoodinga. Janari prozesaturik ez; janari soilak, bai, osasun hoberako atea dira-eta. Bere jarraitzaileek (eta guztiok gero eta gehiago gara neurri batean) honako hauxe gaitzesten dute: freskagarriak, opilak, saltsa komertzialak, gailetak eta haien eratorriak… Gainera, etiketadun elikagaien aurka daude; esate baterako, light, %0…, etiketa horien bidez engainatu egiten gaituztelako edo arau-hutsuneetan mugitzen direlako. Realfooderrek, ordea, elikagai freskoak jatea dute helburu. Horrela, joera ez da berez etiketa bezain berritzailea. Betidanik, ona izan da barazki, ortuari eta lekale gehiago eta beharrezkoak ez diren elikagai gutxiago jatea.


EDE Fundazioaren Aisialdi-eskola arlo horretan lan egiten duten boluntarioentzako prestakuntza erakundea da. Boluntarioek haurrak eta nerabeak pertsona eta gizarte proiektura bidean laguntzen dituzte eta eskola honen xedea prozesu horretan boluntarioei laguntzea da.\nBoluntario talde zabala dauka, zeintzuek beraren oinarrizko atala diren. Izan ere, irakasle lanaz gain, Eskolaren –prestakuntza erakunde gisa- eta datozen taldeen (ekintza erakunde gisa) arteko konexioa ere egiten dute.\nIrakasle laguntzaile hauek Eskolako arlo desberdinetako lana garatzeko behar diren edukiekin erlazio tematikoa duten sail edo taldeetan parte hartzen dute.\nBederatzi sail daude, bakoitza gaiaren ezagutza duen pertsona talde batez osatua: Espresioaren Pedagogia, Fedearen Pedagogia, Izadiaren Pedagogia, Herri Aukera, Talde-dinamika, Psikopedagogia, Biolentzia eza, Eskultismoa, Hezkidetza.\nEusko Jaurlaritzako Kultura Sailak ofizialki errekonozitua, 419/1994 dekretu bidez.\nAstialdiko Begirale Titulua\nAstialdiko Zuzendari Titulua


Artizarrek euren areto berria estreinatzen du - icli.ong\nSarrera » EGITEN DUGUNA » Espainia » Artizarrek euren areto berria estreinatzen du\n165 m2ko etxabe baten moldaketa eta horniketa zen proiektu honen helburua. 9 hilabete behar ziren proiektua burutzeko.\nArtizarrek, 6 eta 18 urte bitarteko gizarte‑bazterkeriaren arriskuan dauden ume eta gazteri, gizarte‑hezkuntzaren laguntza ematen die. Ume eta gazte horren kopurua laurogeiren bat izan daiteke. Guztiak, udalaren auzo pobreenetanbizi dira, ikas‑etekin urria eta gizarteratze zaila dituzte, familia‑ingurugiro zailetan eta arazo fisiko edota psikikorekin.\nProiektuaren zenbatekoa: 151 700 €\nFinantzatzaileak hauexek izan dira:\nBBK: 67 000 €\nGondara Barandiaran Fundazioa:26 700 €\nPerualde: 25 000 €\nICLI: 16 100 €\nHazbide: 5 500 €\nBeste batzu (emaile partikularrak): 11 400 €


Elkartasun helburuz, lasterketa - Tolosaldea - Tolosaldeko ataria\nElkartasun helburuz, lasterketa\ninigoterradillos 2014-03-20 12:25\nTolosaldea Sahararekin elkartearen laguntzarekin Miyic herrian Euskal Herria ikastetxea eraiki ahal izan dute.\nSaharako Errepublika Arabiar Demokratikoaren sorreraren urteurrenean maratoia egin ohi dute eta bertan Leaburuko Gregorio Eizagirrek eta Tolosako Agus Agotek hartu dute parte. Izagirrek Irratian hitz egin du.\nSaharako Errepublika Arabiar Demokratikoaren sorreraren urteurrenean maratoia egin ohi dute azken urteetan Aljerian kokaturiko errefuxiatuen kanpalekuetan. Hain justu, hamalaugarrenez egin dute aurten, 27 herrialde desberdinetako jendeak parte hartu du lasterketan, eta tartean eskualdeko bi herritar izan dira, Gregorio Eizagirre leaburuarra eta Agus Agote tolosarra. Ekimen horretan parte hartzeaz gain, bidaia Tolosaldetik burutzen ari diren proiektuak bertatik bertara bisitatzeko ere baliatu dute.\nLeaburuarrak azaldu duenez, egonaldia «oso atsegina eta aberasgarria» izan da: «Elkartasuna du helburu lasterketak, eta baita sahararren egoera gizarteratzea ere, hau da, jendeak gogoratzea sahararrak ez daudela euren herrian, Mendebaldeko Sahara Marokok okupaturik duelako». Bada, hondar gainean lasterka egin ostean, Tolosaldea Sahararekin elkartearen nahiz Ibarrako Udalaren laguntzarekin burutzen ari diren proiektuak ikusi ahal izan dituzte.\nIkastetxea lurralde liberatuan\nDuela lau urte hasi ziren Miyic izeneko herrian ikastetxea eraikitzen, eta bidaia honetan amaiera eman diete lanei. Herri hori sahararren lurralde liberatuan kokaturik dago, hau da, Polisarioaren menpe dagoen zatian. «2.700 kilometro luzerako harresi handi batek zatituta dago Sahara, eta eskola liberaturiko zati horretan eraiki dugu», azaldu du Eizagirrek. Euskal Herria ikastetxea izena duen eraikina, beraz, martxan da dagoeneko, bere hiru gela, irakasle gela eta jangelarekin. «120 umerentzat prestatuta dago; nomadak dira zonalde horretan bizi direnak, eta gaztetxo asko distantzia luzetik joaten dira eskolara, beraz, goizetik arratsaldera arte egoten dira bertan, eta horregatik, eskolan jaten dute». Tolosaldea Sahararekin elkarteko kideak bertako agintariekin izan dira, eta euren poztasuna eta eskertza» adierazi diete, proiektua «oso aberasgarria» izango delako herriarentzat. Tolosaldeko elkartetik eskola materialarekin laguntzen jarraituko dute, eta horretarako, urtean zehar burutzen dituzten ekimen desberdinak erabiliko dituzte.\nHorrekin batera, herri horretan bertan, anbulatorio bat ere hasi dira eraikitzen Tolosaldea Sahararekin elkartearen laguntzarekin. «Gune horretan, lehen ez zegoen ez eskolarik ez eta osasun zerbitzurik, beraz, behar handia zegoen», adierazi du Gregorio Eizagirrek. Egin berri duten bidaia baliatu dute anbulatorioa eraikitzen has daitezen diru laguntza emateko. «Eman dugunarekin, iaz eman genuenarekin eta hurrengo urtean eman ahalko dugunarekin, espero dugu proiektua gauzatzea».\nBestalde, Ibarra Saharako Tichla herriarekin senidetuta dago, eta bertan hasi zen duela 4-5 urte erabilera anitzeko gune bat eraikitzeko proiektuarekin. Hori ere bisitatzeko aukera izan dute elkarteko kideek, eta laster martxan egotea espero dutela azaldu du Eizagirrek. «Goizetik arratsaldera arte egunero irekita egotea da helburua, adin guztietako gizonekin eta emakumeekin». Goizean lehen orduetan erizain bat egotea aurreikusten dute, aiton amonak artatzen, eta arratsaldeetan, berriz, emakumeak biltzeko gune izatea nahi dute.\nErrefuxiatuen kanpalekuetako egonaldian sahararrekin egon, eta euren egoeraz hitz egiteko aukera izan dute. «Urtetik urtera ikusten dugu, krisiaren eraginez edo, laguntzak murriztuz doazela», esan du leaburuarrak. Errefuxiatuen kanpalekuetan bizi diren sahararrak iristen zaien laguntzetatik bizi dira, eta geroz eta gutxiago dutela, eta muga mugan bizi direla jabetu dira Tolosaldeko bi herritarrak. «Gainera, euren herrira bueltatzeko geroz eta gogo handiagoa dute, eta itxaropen horrekin borrokan jarraitzen dute».\nUdan haur saharrak etxean\nElkartasuna adierazteko beste modu bat Oporrak bakean ekimenean parte hartzea da. Udan 7 urtetik 12 urtera bitarteko haur sahararrak, bi hilabetez etxean hartzea da ekimenaren funtsa, eta une honetan, bai udaletxeetatik, bai eta Tolosaldea Sahararekin elkartetik, familia hartzaileen bila ari dira.\nBi hilabete horietan basamortuko baldintza gogorrak arindu ahal dituzte, eta familia hartzaileek euren errealitatea gertutik ezagutzen dute. Parte hartzeko udaleko gizarte zerbitzuetara jo besterik ez da egin behar.


Igandean itxiko dute San Migel jaien argazki erakusketa - Goierriko Hitza : Goierriko Hitza\nIgandean itxiko dute San Migel jaien argazki erakusketa\nAngel Elortza argazkilariak San Migel egunaren inguruan azken hogeita bost urteetan ateratako argazkiak ikusgai daude Gizarte Etxean.\nOrmaiztegiko Gizarte Etxeko tabernan ikusgai dagoen San Mielak Ormaiztegin argazki erakusketa itxiko dute datorren igandean. Ormaiztegiko Udalak azaldu duenez, “asko eta asko” izan dira erakusketa ikustera hurbildu diren herritarrak. Angel Elortza argazkilariak San Migel egunaren bueltan azken 25 urteotan ateratako argazkiak jasotzen ditu bildumak.\nErakusketa igandean itxiko badute ere, Gizarte Etxeko txokoak zabalik jarraituko du. Urriaren 23tik aurrera Ander Deuna jaietako egitarauaren azala sortzeko lehiaketara aurkeztutako lanak jarriko dituzte Gizarte Etxean, eta festak bukatu artean egongo dira ikusgai.


Zer da Euskaraldia? | Azkue Fundazioaren Egunkaria\nHerritar euskaltzaleak aktibatuta hizkuntza ohiturak aldatzea da Euskaraldiaren helburua. Euskal Herriko hainbat euskaltzale elkartek urteetan zehar landu duten Euskarak 365 egun lan ildoaren baitan kokatzen da eta bi mugarri ditu.\nHerri eta entitateek 2018ko lehen hiruhilekoan izango dute izena emateko aukera eta udaberrirako jakin ahal izango da zenbat herri eta gunetan parte hartu ahal izango duten hiztunek 2018ko Euskaraldian.\nElkarlanaren garrantzia, azken hilabeteetan hizkuntzaren normalizazioaren bueltan ari diren erakundeek behin eta berriz nabarmendu dute elkarlanaren beharra, eta Euskaraldia elkarlan hori gauzatzeko aukera paregabea da.\nAntolatzaileek nabarmendu egin dute mota guztietako entitate eta erakundeek euskarazko hizkuntza praktikak eta harremanak bultzatzeko eta babesteko duten funtzioa. Izan ere, azaldu dutenez, euskarazko harremanek hiztunen hautuaz gain, testuinguru egokiak ere behar dituzte, beraz, entitateen funtzioa Ahobizi eta Belarripresten izen-ematea bultzatzeaz gain, beren funtzionamenduan euskarazko harremanetarako espazioak sortzea eta praktika hori errazteko neurriak hartzea ere badela gogorarazi dute.\nahobizi belarriprest euskara euskaraldia euskaraz\nBOST MINUTUKO IKASTAROA: Erabilera okerrak III. | eskolaegunezegun(e)k dio:\n7:32 2017(e)ko abenduak 5\nEuskaraldia, hizkuntza ohituren aldaketan lan egitea helburu duen egitasmoa\nAneguria izan da Banden Lehiako 9. edizioko irabazlea!


Santi Ochoa: «Identifikatzeko bidea dira elastikoak» | Bizigiro | Berria\nFOTOSDECAMISETAS Tamaina handiagoan ikusi\nSanti Ochoak (Madril, 1947) bere burua ez du argazkilaritzat, baina 25.000 argazki baino gehiago egin ditu. Denetan, elastiko aldarrikatzaileak dira protagonistak: besteak beste, ingurumenaren aldekoak, monarkiaren aurkakoak eta Poliziaren kontrakoak. Gasteizko ZAS Eraikinean daude ikusgai, La Guerra de las Camisetas (Elastikoen Gerra) izeneko erakusketan.\n«Iraultza elastikoekin izango da edo ez da iraultza izango», esan zenuen aurkezpenean.\nGizartea hobeto antolatzen da herri mugimenduen bidez, alderdi politikoen edo erakunde burokratizatuen barruan baino. Adibidez, Juan Carlos I.ak abdikatu zuenean, arratsalde hartan bertan, 20.000 lagun baino gehiago elkartu ziren Puerta del Solen [Madrilen]. Asteburuan, berriz, alderdi errepublikazaleek antolatutako deialdira hamar bider jende gutxiago agertu zen, nahiz eta antolatzaileek elementu propagandistiko guztiak martxan jarriak zituzten.\nGara daiteke herri mobilizaziorik elastikorik atera gabe?\nGaur egun, edozein mugimendu sozial, aldarrikatzaile, artistiko... elastikoak ateratzean errotzen da. Protesta guztiak elastiko berdinarekin egitea manifestatzeko era identitario bat da, mugimenduak duen gizarte onespen maila osoaren isla. Mugimenduarekin identifikatzeko bidea ere badira elastikoak.\nEz al da merchandising-a?\nElastikoak ez dira dirua ateratzeko saltzen. Ahalik eta merkeena saltzen dira, mezua ahalik eta gehiena zabaltzeko. Dagoeneko ez dira finantza bide gisa saltzen; talde izaera sustatzeko saltzen dira.\nModan daude elastiko aldarrikatzaileak?\nElastikoek betidanik izan dute mezu lotsagabe, iraultzaile, aldarrikatzaile... bat. Zaila da zehatz-mehatz esatea, baina Madrilen punk mugimenduarekin batera hasi ziren elastiko errebeldeak. Orain, 25.000 elastikori baino gehiagori argazkia atera diedanean, askotan pentsatzen dut denak ikusiak ditudala. Baina elastikoen mundua birsortu egiten da. Beti dago borrokatzeko edo salatzeko kausa bat, eta beti egongo da horren inguruko elastiko bat.\nMozal legea-rekin, elastikoak zigorgarriak dira. Elastikoak benetan dira arriskutsuak? Justifikatuta dago zigorgarriak izatea?\nErakusketa neurri horren aurkako aldarri bat da. Elastikoak ez dira erasokorrak. Alderantziz, eraso sentitzen gara kamiseta jakin bat eramateagatik zigortzen gaituztenean.\nArazorik izan duzu inoiz?\nEzer aipagarririk ez. Nire abokatuak esan zidan gorroto delitua egiteagatik zigortu nazaketela, baina nik ez dut gorrotoa sustatzen. Herritarrek Poliziarekiko duten ezinikusia besterik ez dut jasotzen erakusketa honetan.\nElastikoak modu egokiak dira mezuak zabaltzeko?\nNire ikasle garaian, grisen aurretik korrika egitean, askok galdetzen zidaten ea ezer lortuko genuen horrela. Ez balu ezertarako balio, Polizia ez zen gure atzetik etorriko. Elastikoen mezuak ez balira zabalduko, alferrikako zerbait lirateke, ez lukete horrelako interesik edukiko haiek zapaltzen. Mina egiten duena bakarrik zapaltzen dute.\nNoraino heldu behar du debekuak?\nDebekua ez da ona edo txarra, egoeraren araberakoa da. Mugak beharrezkoak dira denon ongizatea babesteko.\nOsasungarria da dena esan ahal izatea? Elastikoei mugak jarri behar zaizkie?\nHori norberaren irizpidea da. Nik ez ditut elastikoak egiten, soilik argazkiak ateratzen dizkiet. Baina elastiko naziak, eskuindarrak, arrazistak, matxistak... badira, ez diet argazkirik ateratzen.\nArgazkietan hartzen dituzun elastikoak nolakoak dira? Zein mezu daramate?\nKirol elastikoak, korporatiboak, turistikoak... alboratu egiten ditut, eta politikan zentratzen naiz. Denetariko azpimultzoak ditut: monarkiaren aurkakoak, kapitalismoaren kontrakoak, feminismoaren aldekoak, klase borrokakoak...\nUmorea eta kritika ongi nahasten dira elastikoetan?\nUmorezkoak dira nire gustukoenak. Umorez helarazitako mezuak beti barneratzen ditugu gehiago. Behin, marka komertzialak parodiatzen zituzten 200 kamiseten argazkiekin osatutako erakusketa bat prestatu nuen. Gauza hutsala dirudi, baina klase borroka oso ongi islatzen zuen.\nZerk motibatzen zaitu horrelako erakusketak antolatzera?\nKontzientziak xaxatu nahi ditut. Argazkietan hartzen ditudan elastiko guztiek ideologia zabaldu nahi dute, eta nik gauza bera egin nahi dut: argazkien bidez ideologia ezkertiarra zabaldu. Ni konplize bat besterik ez naiz, mezu bat zabaltzen ari diren elastikoak bildu, eta are zabalkunde handiagoa ematen diet.


1986-2013 arteko Bertsolari Txapelketa Nagusien analisi estatistikoa — Bertsolari Txapelketa Nagusia 2013\nIazko irailean, Txapelketa Nagusia hastearekin batera, artikulu bat argitaratu genuen Elhuyar aldizkarian (ikus http://aldizkaria.elhuyar.org/gai-librean/bota-bertsoa-eta-guk-aztertuko-dugu/), 1986 eta 2009 artean egindako Bertsolari Txapelketa Nagusien azterketa estatistikoaren berri ematen zuena. Bertsoaren zenbait ezaugarriren txapelketaz txapelketako bilakaera erakusten genuen; besteak beste, errima ohikoenak, kartzelako ariketan aukeratutako neurriak eta euskara batuaren erabileraren zenbatekoa.\nOrain, 2013ko txapelketako datuak eskuetan ditugula, konparaketak eguneratzera gatoz, azken txapelketak aurrekoen joera berresten edo ezeztatzen duen ikusteko.\nBi ataletan banatu dugu idatzi hau. Batetik, 2013ko txapelketa nagusiko finaleko zenbait datu erakutsiko ditugu, labur-labur; bestetik, 1986tik gaurdaino egindako txapelketa guztien konparaketa eguneratuko dugu azken txapelketako datuekin.\n1) 2013ko Bertsolari Txapelketa Nagusiko finaleko zenbait datu\nTxapelketaren ondoren entzun eta irakurri diren hainbat iritzitan, gai umoretsu edo komikoen urritasuna nabarmendu da. Guk finaleko gaiak banan-banan aztertu, eta proportzioa kalkulatu dugu; esanguratsuak dira estatistikak: finalean jarritako gaien % 77a izan zen dramatikoa; % 23a soilik komikoa (zortziko txikian eta puntukako ariketan kantatutakoak, nagusiki). Onarturik ere gai batzuk berez ez direla ez komikoak ez dramatikoak, alegia bertsolariaren erabakiak egiten duela gaia dramatiko ala komiko, zalantzazko kasuak oso gutxi zirela esan beharra dago, eta halakoetan bertsolariaren erabakia hartu genuen aintzat. Esaterako, har liteke ikuspuntu komiko batetik kartzelako ariketan jarritako “Egoerak beste aldean jarri zaitu” gaia, baina zortzi bertsolariek seriotik jo bazuten, zerbaitengatik izango da. Iruditzen zaigu gaiaren komikotasuna esplizitua ez bada, nekez hartuko duela bertsolariak umoretik jotzeko erabakia, adibide honekin argi ikusten den moduan.\nFinalari dagokionez, aztertu genuen beste kontu bat hikako erregistroaren erabilera izan zen. Egun osoan zehar bota ziren bertso guztietatik, bitan soilik erabili zen (% 0,01): Arzallusek guardia zibilaren larruan, eta Lujanbiok bere buruari kontuak eskatzeko, “Itzultzeko garaia da” gaiari jarritako bigarrenean. Jarraian ikusiko dugu zer bilakaera izan duen kontu honek azken zortzi txapelketetan.\n2) Bertsolari Txapelketa Nagusien konparaketa (1986-2013)\nTxapelketa Nagusien konparaketari dagokionez, bost ezaugarri aztertu ditugu: hikako erregistroaren erabilera bera, errima usuenak, kartzelako ariketan aukeratutako neurriak eta euskara batuaren eta erdarakaden erabilera.\nAzken finalean hikako erregistroa oso gutxi baliatu zela ikusi dugu lehenago, baina hauaspaldiko joera dela berretsi ahal izan dugu, 1986tik gaurdainoko txapelketen datuak prozesatu ondoren: bertsoen % 10aren inguruan erabili izan da hikako erregistroa, gehienera jota. Jarraian\ndugun irudiak erakusten du, hala eta guztiz, azken urteotan behera egin duela joera honek: hikako jarduna bertsoen % 10ean erabiltzetik 80. hamarkadan, % 5 inguruan erabiltzera pasatu dira 90. hamarkadatik aurrera.\n1. irudia: Hikako erregistroaren erabileraren bilakaera\nErrimei dagokienez, “ena”, “era” eta “ira” izan dira ohikoenak azken txapelketan, eta ez da beraz aldaketa nabarmenik antzematen aurreko txapelketekin erkatuta (ikus 2. irudia). Deigarria da 2013an gehien baliatu diren sei errimak 2009an usuen erabili ziren berak izatea (nahiz eta ordena desberdinean izan). “era” errimaren kasua ere azpimarratzekoa da: azken zortzi txapelketetan errima erabiliena edo bigarren erabiliena izan baita.\n2. irudia. Txapelketa bakoitzean gehien erabilitako errimak. Oharra: eBDGRa errimak eba/eda/ega/era hartzen ditu barnean, bodegero legearen arabera ontzat jotakoak; horren arabera, "arreba", "hobe da", "ernega" eta "tankera" hitzek, adibidez, errimatu egiten dute. Berdintsu gertatzen da ePTKa, eNMa eta antzeko errimekin.\nBestalde, azken txapelketan gehien entzun ditugun bost oinak hauek izan dira, ordena honetan: “dira”, “dago”, “gehiago”, “eta” eta “begira”.\nNeurrien aukeraketaren joera baieztatu besterik ez du egin aurtengo txapelketak: kartzelako ariketan zortziko handian ez da jadanik kantatzen, eta hamarreko handia ere desagertzear da (ikus 3. irudia). Neurri luze edota berezietarako joera gailendu da nabarmen.\n3. irudia: Kartzelako ariketan bertsolariek aukeratutako neurriak (zortziko handia, urdinez; hamarreko handia, laranjaz; neurri luze edo bereziak, horiz).\nAzkenik, erabiltzen den euskara aztertu dugu. IXA taldearen analizatzaile automatikoak ezagutzen dituen hitzen proportzioak azken urteetan gorantz egin duela nabarmendu genuen aurreko artikuluan; azken txapelketako datuek berretsi egin digute joera hori (ikus 4. irudia). Datuok euskara batuaren erabilera geroz eta handiagoa dela ondorioztatzera garamatzate.\n4. irudia: IXA taldeko analizatzaile automatikoak ezagutzen dituen hitzen proportzioa\nDena dela, azterketa xeheagoa eskatzen zuen kontu honek. Izan ere, hainbat arrazoi egon daitezke IXA taldearen analizatzaile automatikoak hitzak ez ezagutzeko. Lau taldetan multzokatu genituen: ahozko hizkuntza idatzizko bihurtzerakoan egindako transkripzio-akatsak (esate baterako, “aszko” idaztea, “asko” jarri ordez), IXAren datu-basean gorde gabe dauden izen bereziak (adibidez, “Marilyn”), erdarakadak (esaterako, “enpalagoso”) eta euskarazkoak izanagatik batuan ez daudenak (“hankakin”, kasu).\nInteresgarria iruditu zitzaigun azken bi multzoen joerak aztertzea, eta horretarako txapelketa bakoitzeko 50 hitz ezezagun (analizatzaileak ezagutu gabeak) aukeratu genituen zoriz, eta multzo bakoitzari zegozkionak zenbat ziren kontatu. Hala, txapelketa bakoitzean egin ziren erdarakaden eta euskaraz izanagatik euskara batuan ez dauden hitzen portzentajearen estimazio bat erdietsi genuen (kontuan hartu behar da hitza izan dela gure aztergaia; hau da, “aurpegia eduki” gisako erdarakadak ez ditu ezezaguntzat jotzen gure analizatzaileak, eta ontzat hartu dira ezinbestean; erdarakaden kopurua, beraz, erakutsiko duguna baino handiagoa dela pentsatzea zentzuzkoa da).\n5. irudian ikus daiteke euskaraz egon arren euskara batuan ez dauden hitzen proportzioa, eta 6. irudian, berriz, erdarakadena. Txapelketaz txapelketa, handitu egin da batuan jarduteko joera, 5. irudiaren arabera: 1986. urteko txapelketan, euskarazko hitzen % 14a zen euskara batuan ez zegoena, baina pixkanaka beherantz egin du joera honek, azken txapelketan % 6a soilik izatera iristeraino.\n5. irudia: Euskara batuan ez dauden euskarazko hitzen proportzioa\n6. irudia: Erdarakaden proportzioa\nErdarakadei dagokienez, berriz, azken txapelketetako goranzko joera hautsi da 2013. urteko txapelketan. Bestalde, 2009ko erdarakaden proportzioa 1997koa baino 4 aldiz handiagoa izateak adierazgarria dirudien arren, zenbakiei begiratuz gero, erdarakaden proportzioa % 1,5aren azpitik ibili dela beti ikus daiteke, eta alde hau, hortaz, ez dela hain esanguratsua.\nAzterketa hauek guztiak egiteko 1986-2013 urte arteko Txapelketa Nagusietako bertsoaldien transkripzioak baliatu ditugu, Xenpelar Dokumentazio Zentroak eskura jarritakoak. Eginkizun honetan luze eta zabal jardun badira ere, ez dituzte bertsoaldi guztiak transkribatu, horien aukeraketa bat -lagin bat- baizik. Neurri estatistiko zuzen-zuzenak kalkulatzeko bertso guztiak beharko genituzke; estimazio egokiak egiteko, aldiz, zoriz -baina tentuz- egindako hautaketa bat litzateke ezinbesteko. Hala eta guztiz, erakutsi ditugun datuek joera batzuen nondik norakoak ikusteko balio dutelakoan gaude, eta, batez ere, etorkizunean egin daitezkeenen erakusgarri direla uste dugu. Horretarako, bistan da, beharrezkoa izango da bertsoak egoki jasotzen jarraitzea.\nManex Agirrezabal Zabaleta. EHUko IXA taldeko ikertzailea\nBertol Arrieta Kortajarena. EHUko IXA taldeko ikertzailea\nAitzol Astigarraga Pagoaga. EHUko RSAIT taldeko ikertzailea\nMans Hulden. EHUko IXA taldeko ikertzailea


HERRI TELEBISTA ALDUDEN\n1997an abiatutako Aldudarrak bideo elkarteak telebista katea martxan jarri du. Azaroaren 16an ekin zioten emisioei eta abenduaren amaiera arte jarraituko dute. Astean hiruzpalau orenez erreportajeak, mahai-inguruak... emitituko dituzte. Horrez gain, elkarteak otsailaz geroztik grabatutako bideoak, agenda eta egunkarietako titularrak emango dituzte. Mementoz dena euskaraz egiteko asmoa dute, baina gaia eztabaidatzen ari dira, herritar batzuek ulertzen ez dutelako. Entsegu honen ondoren behin betiko telebista jarri nahi dute abian.\nGASTEIZKO EUSKARA PLANAREN ZIRRIBORROA\nGasteizko Udalak Euskara Planaren azken zirriborroa aurkeztu du. Horren arabera, unitate elebidunak sortuko lituzke hizkuntza eskakizuna lanpostuetako %80an egiaztatuta duten zerbitzuetan eta horrek praktikan sail gutxiri eragingo lioke: Hezkuntzari eta agian Kulturari. Udalak urte amaierarako onartu nahi du Plana.\nEUSKARA SUSTATZEKO PARTIDA BEHERA\nEusko Jaurlaritzak 2003rako aurkeztutako aurrekontuen aurreproiektuaren arabera, euskara sustatzeko programak aurten baino 18,7 milioi euro gutxiago izango ditu. Jaitsiera handiena irakaskuntza sistema euskalduntzeko diru kopuruak izango du; izan ere, 17,4 milioi euro gutxiago izango ditu aurtengoaren aldean. Aurrekontu orokorra, aldiz, %4,3 igo da.\nERABILERAN ERAGITEKO JARDUNALDIA\nDatorren abenduaren 20an, euskararen erabileran nola eragin hausnartzeko hiru mahai-inguru izango dira UEUren egoitza nagusian, Eibarren, SEI elkartearen eskutik. Besteak beste, Eguzki Urteagak, Rosa Ramosek, Mikel Arregik eta Inaxio Agirrek hartuko dute parte jardunaldiotan.


15 azaroa, 2019 Kate Motzean 487\nUdaz geroztik Zeraingo Ostatuko arduraduna da Aiert Izagirre sukaldaria (Segura,1977). Ilusioz beteta ekin dio bide berriari, «eta esker onez izan dugun harrera onarekin». Horra iritsi aurretik Donostiako Branka eta Lierniko Mujika izan ditu langintza ikasteko eskola. Orain erronka berria du Zerainen, bakarka hegan egitea, «ardura gehiagorekin, baina nire sukaldaritza eginez».\nNolakoa da zure sukaldaritza?\nSasoikoa eta bertako produktuetan oinarritua.\nZein plater duzu prestatzeko gustukoena?\nLaguntzeko zein edari?\nItsasoaren ondoan dagoen edozein.\nEz dut nahi ametsik faltatzea, ametsak baitira bizitzaren funtsa.\nMomentu egokian emandako besarkada bat.\nEz nuke balioko alkate izateko.\nItsasoari begira edozein tokitan.\n« Balu, kaleko artista\nGoiBerri 350. zenbakia [pdf] »


Nola desgaitu Cortana | Gadgeten berriak\nWindows 10 erabiltzailea bazara, ziur jakingo duzu zer den honezkero Cortana, askotan, Microsoft-ek sortutako ahots laguntzaile polita, eguneroko zereginetan bizitza askoz errazagoa egiten saiatzeko, lanarekin, aisialdiarekin edo, oro har, eguneroko bizitzarekin lotura dutenak, nahiz eta inguratzen gaituzten gainerako parte-hartzaileekin gertatzen den bezala, agian oraindik ez duzu nahikoa probatu. Aurrerapen gisa, bere garapenaz arduratzen den enpresak adierazi duenez, zerbitzu honek baimentzen digu lanak oso modu errazean burutzea esaterako, abisuak sortzea, alarmak jartzea eta hitz egiteko norbait edukitzea, gure zereginak gehitzea edo dagoeneko zure egutegian edo muturreko kasuetan dituzunak eguneratzea, bakarrik aurkitzen garen momentuetan.\nPertsonalki, edo nik uste dut behintzat, oso zerbitzu interesgarri baten aurrean gaudela esan dezakegu eta batez ere izugarri erabilgarria eta erabiltzeko erraza, zer esanik ez gaur egun aurreratuenetako bat izan daitekeela harekin elkarreragiten ikasten dugunean garapenari eta aukerei dagokionez. Bestalde, egia da gauza bera dela alde iluna aurkezten du agian ez duzula jakin nahi erabiltzaile gisa eta horrek zerikusi handia du datu oso garrantzitsuekin egiten duen erabilerari dagokionez erakusten duen segurtasun urriarekin, aldi berean pribatuak direnak edo gutxienez egingo genituzkeenak. Horrelako.\nHori buruan badugu, hala ere Microsoftek ez du nahi Cortana desgaitzea, interesgarria baino gehiago izan daiteke morroia erabiltzeari uzteaz gain, erabilera desaktibatu ere egiten baitugu, hala egiten ez badugu, gugandik informazioa biltzen jarraituko baitu behar izanez gero eskuragarri izateko. Microsoftek Cortana desaktibatzea nahi ez duenaren froga da honekin jarraitzeko intuitiboegiak ez diren eta nahiko konplexuak diruditen urrats batzuk egin behar ditugula, besteak beste, sartu erregistro editorera. Argibide gisa, ez dut uste konplexuak direnik, batez ere jarraian adierazten ditudan pausoak jarraitzen badituzu, nahiz eta desaktibazio hori lortzeko oso erraza edo begi bistakoa ez den zerbait bezala sailkatu.\n1 Cortana benetako buruko mina izan daiteke datu pribatuen segurtasunarekin kezkatuta dauden erabiltzaile guztientzat\n2 Hauek dira Cortanaren zati negatiboak\n3 Urrats sinple horiekin Cortana desaktibatu ahal izango duzu\nCortana benetako buruko mina izan daiteke datu pribatuen segurtasunarekin kezkatuta dauden erabiltzaile guztientzat\nArrazoi ugari daude Microsoft-ek garatutako laguntzaile birtuala desaktibatzeko, pertsonalki laguntzailea desaktibatzeko esango nizueke. inoiz erabiltzen ez badituzu edo zure datuen segurtasunarekin nahiko kezkatuta bazaude eta sarbidea izan dezaketen edo ez. Hain zuzen ere, Cortana erabiltzearen arazoetako bat ordenagailu jakin bat duen erabiltzailearen pribatutasunaz egiten duen doako erabileran dago.\nJarraitu baino lehen, apurtu Cortana-ren aldeko lantza, pribatutasunarekin zenbait arazo baditu ere, komunitateak asko kexatzen duen zerbait bada ere, egia da berri honen berri interesgarri eta erabilgarrienetako bat dela ere esan genezakeela. eta Windows-en azken bertsioa. Azkenean, zuk erabaki behar duzu zure pribatutasuna edo zure ordenagailuaren erabilgarritasun hori modu batean sakrifikatu artean.\nHauek dira Cortanaren zati negatiboak\nCortanak hainbat xehetasun negatibo ditu, edozein erabiltzailek oharkabean pasa ditzakeenak. Ahal duten elementuen arteanhutsegite'azpimarratu, funtzionatzeko, laguntzaile birtualak behar duela grabatu zure ahotsa zerbait eskatzen diozunean esaten duzuna ulertzeko, hala behar du gorde zure kokapena zure erantzunak une horretan zauden gunera egokitzeko, gorde zure kontaktuak, horietara joateko, zure egutegiko gertaerak ...\nIkus dezakezun bezala, laguntzaile pertsonal honek zure bizitzarekin lotuta gorde ditzakeen datu asko daude. Horregatik, Cortanak edo, hobeto esanda, Microsoft-ek haiekin egin dezakeen guztiarekin arduratu beharko genuke. Microsoften aldetik, egia esan, ez dira nekatzen beren erabilerarekin oso zuhurrak direla eta datu sentikorrak ez direla gordetzen iragartzeaz eta beraien laguntzaile birtuala konfiguratzeko tutorial sorta bat erabiltzera ere deitzen gaituzte. beraz, nahi ditugun datuak soilik gorde ditzagun, inoiz ez dakigun urratsa egiten den edo ez, laguntzailea modu batean konfiguratzen eta beste batean jokatzen jarraitzen dugula. guk inoiz jakin gabe.\nUrrats sinple horiekin Cortana desaktibatu ahal izango duzu\nWindows 10-en Cortana desgaitzea a izan daiteke oso prozesu erraza Jarraian adierazten ditudan urratsak jarraitzen badituzu. Xehetasun gisa, esan bide erraza ez den arren, batez ere erabiltzaile hasiberrientzat, egia da ez duzula kanpoko tresnarik instalatu beharrik zerbitzua desaktibatu ahal izateko, beti eskertzekoa dena guk nahi ez ditugun beste aplikazio mota batzuk instalatzeko aukera edo deskargatzen ditugun webgunearen arabera, malware, birusak ... ere instalatzeko aukera\nLehen urrats batean teklak aldi berean bakarrik sakatu beharko dituzu Windows + R. Ekintza honek sistema eragileak Exekutatu izeneko leiho berri bat irekitzea eragiten du, haren irudia lerro hauen azpian ikus dezakezu. Leiho horretan bertan idatzi behar zenuke 'hitzaregedit'eta egin klik Onartu botoian eta, beraz, oso modu errazean sar zaitezke sistema eragilearen erregistro editorera, oso funtzionalitate interesgarria eta arriskutsua baita.\nZer egiten ari garen pixka bat ulertzeko, esan sistema eragilearen erregistro-editorera sartzen ari garela, sistemaren funtzionalitate sekretuetako bat, aurkitzen ditugun sistemaren aldagai batzuen edukia aldatu behar dugun leku horietako bat, praktikoki egiten ari garenaz ziur gaude betiere, nolabait azaltzeko, eremu horretan sartuko ginateke sistema eragilea konfiguratuta dago, abiaraztea, funtzionalitatea ...\nBerriro azpimarratzen dut erregistroaren editorean oso argi izan behar dugu zer egiten ari garen izan ere, bertan egindako edozein aldaketak Windows-en zenbait ezegonkortasun sor ditzake eta baita itxiera desegokiak ere, erabiltzaileei gustatzen ez zaizkien arazo sorta.\nWindows erregistro editorearen leihoa ireki ondoren, itxura lerro hauen azpian ikus dezakezu, karpetetatik helbidera joan beharko duzu 'HKEY_LOCAL_MACHINE \_ SOFTWARE \_ Policies \_ Microsoft \_ Windows', hau da, sartu ezkerreko zuhaitzean aurkituko duzun HKEY_LOCAL_MACHINE karpetara eta bere edukia bistaratu zeinu nagusi horren gainean klik eginez'>'. Honen barruan SOFTWARE karpeta aurkituko duzu, azken Politiken barruan ... eta abar Windows karpetara iritsi arte.\nWindows karpeta aukeratu ondoren, barruan izena duen karpetarik dagoen egiaztatu behar dugu 'Windows bilaketa'. Hau existitzen ez bada sortu behar dugu eta, horretarako, karpetan klik egin behar dugu eskuin klik eginez. Ekintza hau egiterakoan, testuinguru menua agertzen da eta bertan 'aukerara sartu behar dugu'berriaren'eta gero, goitibeherako' Gakoa '. Azken aukera honetara sartzen zarenean, karpeta berri bat sortuko da eta, ziur aski suposatuko duzuen moduan, 'izen gisa berrizendatu beharko duzuWindows bilaketa'.\nKarpeta sortutakoan, hautatu eta, eskuineko zerrendan, agertzen den pantaila huts hori, egin klik eskuineko botoiaz eta hautatu berriro 'Nuevo'eta gero izenarekin agertzen den aukera 'DWORD (32 bit)'. Pauso hau eginda, leiho bat irekiko da fitxategi honen propietateak konfiguratzeko. Konfigurazioa esleitzea bezain erraza da, mezu honen amaieran ikus dezakezun bezala 'izenaAllowCortana'eta balioa eman 0. Sistemaren konfigurazio aldagaia da, abiaraztean bilatzen duena, Cortana zerbitzua abiarazi behar den edo ez jakiteko, aldagai hori sisteman badago eta bere balioa 0 bada, ez da abiarazten, existitzen ez bada edo bere balioa 1 da sistema eragilea abiarazten duenean, abio prozesutan laguntzaile birtuala aktibatzen da.\nFitxategi hau edukitakoan nahikoa duzu Berrabiarazi sistema eta Cortana desgaituta izango duzu. Azken xehetasun gisa, esan besterik ez duzula, ziur aski suposatuko duzuen moduan, hainbat arrazoirengatik Windows 10 laguntzaile birtuala berriro aktibatu nahi baduzu, desaktibatzeko eman ditugun urrats berdinak jarraitu behar dituzula. hau da, sartu erregistroaren editorera, joan helbidera 'HKEY_LOCAL_MACHINE \_ SOFTWARE \_ Policies \_ Microsoft \_ Windows \_ Windows Search'eta editatu AllowCortana fitxategia salbuespenarekin, fitxategia editatzerakoan AllowCortana propietateari 0 balioa eman beharrean, 1 balioa eman behar diozu eta ordenagailua berriro berrabiarazi. Modu erraz honetan, zure saioa hasten duzunean, Cortana berriro egongo da martxan.\nArtikuluaren bide osoa: Gadgeten berriak » General » software » Nola desgaitu Cortana 3 urratsetan\nDavid valuja esan zuen\nGoogle Now, Siri, Android, Facebook, WhatsApp ... bezain beste tutorial jarri beharko dituzu ... Denek dute ahots, kokapen eta kontaktuetara sarbidea.\nErantzun David Valujari\nApplek kaltetutako iPadak Herbehereetako eredu berriekin ordezkatu beharko ditu\nGaur Samsung Galaxy S8-ren pantaila gorriaren eguneratzea abiaraz daiteke


Aupa: Azkenaldian Zuzenbidearen inguruko interesa sortu zait (hemen azaltzea merezi ez duten kontu batzuengatik) eta hori dela eta hona hemen pare bat galdera, nire egungo titulua Informatikan Ingeniaria da: - UNED bidez Zuzenbidea ikasterik ba al dago? Badago hori euskaraz egiterik? Zein eragin du Bologna prozesuak UNED bidez egindako ikasketetan? - Ba al dago Euskal Herrian Informatika eta Zuzenbidearen alorreko master/doktorego programa edo antzekorik? Eskerrik asko aldez aurretik, Mikel Larreategi — Unibertsitatea.Net\nAupa: Azkenaldian Zuzenbidearen inguruko interesa sortu zait (hemen azaltzea merezi ez duten kontu batzuengatik) eta hori dela eta hona hemen pare bat galdera, nire egungo titulua Informatikan Ingeniaria da: - UNED bidez Zuzenbidea ikasterik ba al dago? Badago hori euskaraz egiterik? Zein eragin du Bologna prozesuak UNED bidez egindako ikasketetan? - Ba al dago Euskal Herrian Informatika eta Zuzenbidearen alorreko master/doktorego programa edo antzekorik? Eskerrik asko aldez aurretik, Mikel Larreategi\nMikel Larreategi, Eibar\nUnibertsitatea.net Iparrorratza Zerbitzua - 2009/05/19\nZein eragin du Bolognako prozesuak UNEDen bidez egindako ikasketetan?\nUNEDen 2009/2010 ikasturtean hasiko dira Bolognako prozesua martxan jartzen. Titulazio batzuk 2009/10 ikasturtean Bolognako prozesuari egokituta eskainiko dituzte eta beste batzuk 2010/11 ikasturtean.\nBologna ezartzerakoan unibertsitateko oinarrizko ikasketa guztiak (orain arteko diplomaturak eta lizentziaturak) GRADUAK izango dira. Oro har 4 urtekoak. Horren ondoren GRADUONDOKOAK egongo dira, espezializazio maila altuagoarekin.\nUNEDen unibertsitate-ikasketak hiru ziklotan banatuko dira Bolognako prozesuaren eraginez:\nGradua: 240 ECTS, gradu bukaerako lana barne.\nGraduondokoa. Bi aukera daude:\nBolognako prozesuak UNEDen eragingo dituen aldaketei buruz gehiago jakiteko helbide honetan begiratu dezakezu.\nUNEDen bidez Zuzenbidea ikasterik ba al dago? Ba al dago euskaraz egiterik?\nUNEDen Zuzenbide titulazioa ikasi dezakezu baina soilik gaztelaniaz, euskaraz ez dute eskaintzen. 2009-2010 ikasturtean hasiko dira titulazio batzuk gradu moduan eskaintzen (Bolognako prozesuari egokituta), baina Zuzenbidean gradua 2010-2011 ikasturtean eskainiko dute ikasketa plan berriekin. 2009/10 ikasturtean plan zaharrean egiteko aukera duzu. Ondoren plan zaharretik berrira pasatzeko aukera eskainiko du unibertsitateak konbalidazio prozesu baten bidez.\nUNEDek zentro atxikituak ditu estatu mailan sakabanatuak ikasketa prozesua errazteko eta azterketak egiteko. Hona hemen Euskal Herrikoak:\nBa al dago Euskal Herrian Informatika eta Zuzenbidearen alorreko Master/Doktorego programa edo antzekorik?\nHauek dira ikasturte honetan Euskal Herriko unibertsitatean eskaini diren graduondokoak eta doktorego programak Informatika eta Zuzenbidea alorrean. Kontuan izan datorren ikasturtera begira aldaketak egon daitezkeela:\nDeustuko Unibertsitatea: Graduondokoak eta doktorego programak.\nMondragon Unibertsitatea: Graduondokoak eta doktorego programak.\nUPNA/NUP: Graduondokoa eta doktorego programak.\nUPV/EHU: Graduondokoak eta doktorego programak.\nUNED: Graduondokoa eta doktorego programak.\nDeustuko Unibertsitatea: Graduondokoa eta doktoregoa\nNafarroako Unibertsitatea: Graduondokoa eta doktoregoa\nUPNA/NUP: Doktorego programak.\nUNED: Graduondokoak eta doktorego programak.\nGraduondokoen eta Doktorego programen eskaintza zabala da eta helbide hauetako informazioa ondo aztertzea gomendatzen dizugu. Euskal Herritik kanpoko aukerak aztertzeko, Iparrorratza orientazio-zerbitzuaren FAQ ataleko galdera honetan aurkituko dituzu argibide gehiago.


Sarrera - Promises - Gida didaktikoak - Zinea, Mundua eta Giza Eskubideak\nIkuskaldi aurreko sesioa\nPromisesen eszenatokia: Israel eta Palestina\nIkuskaldi geroko sesioa\nBakerako hezkuntzatik gakoak\nGiza eskubideak kontzeptu hutsa baino askoz gehiago dira. Munduan eta Gure inguru hurbilean ulertu eta ekiteko modu bat proposatzen dute. Duela denbora, IPESen zinema erabiltzen dugula errealitate horretara hurbiltzen laguntzen gaituen leiho kritiko bat bezala, hura ulertu eta beragan ekin aldaketa pertsonal eta sozial bat lortzeko.\nOn line formatuko Gida hau, eta etorriko diren beste batzuk, errekurtso didaktiko bat izan nahi dute, beraien intentzioa, Giza Eskubideak bere zabaltasun osoan nabariak eta esanguratsuak egitea izanik, aukeratutako filmetan aurkezten diren gaietatik hasita. Teknika eta narratiba zinematografikoaren azterketa kritiko bat; ekintza gertatzen den testuinguruaren; giza eskubideen aplikazioa – genero ikuspegi bat barne – filmeak proposatzen duen gaiaren arabera dakarren material bat eta errekurtso gida motz bat da.\nArgazki oina: Daniel (ezker) eta Farajek (eskuin) “bestearekiko” hurbilketa saiakera antzezten dute 'Promisesen'.\n“Mundua, Zinema eta Giza Eskubideak” saila guztia, bere Unitate eta Gida multzoan, pertsona nerabe eta helduen hezkuntza ez-formal barruan dauden pertsona eta taldeei zuzendurik dago, eta gainera, hezkuntza arautuko irakasleei, heziketa-material hauek, zinemaren bitartez, giza eskubideetatik nazioarteko gaurkotasuna ulertzeko helburuarekin erabili dezaten.


Alzheimer, itzulerarik gabeko bidaia | Consumer\nAlzheimer, itzulerarik gabeko bidaia\nBuru-eritasun hori da adinekoen artean eragin handiena duenetako bat, eta hori prebenitzeko metodo gutxi daude.\nEspainian, milioi erdi pertsona inguruk dute Alzheimer gaitza, adineko pertsonen artean gehien eragiten duen gaixotasun mentaletako bat. Gaur egun, gaixotasun hori oso maila altuetara iristen da, eta adimen aktiboa mantentzen saiatzeaz gain, prebentziorako metodo gutxi daude. Horrek gaixotasunaren bilakaera atzeratzen duela egiaztatu da.\nAdituen ustez, 65 urtetik gorako 1.000 pertsonatik batek izan dezake gaixotasuna, eta proportzio hori handituz doa adinean aurrera egin ahala. 75 urterekin, 100etik bat izango litzateke, eta 10etatik bat, 80ko hamarkadatik aurrera. “2025ean bikoiztu egingo da Alzheimerra eta beste dementzia batzuk dituzten gaixoen senideen Espainiako Konfederazio gaixoaren (CEAFA) kopurua, Paloma Ramos. gure herrialdean, kostu handia ekarriko dio horrek Estatuari eta gaixoen familiari; izan ere, batez besteko gastua 3 milioi pezetakoa da pertsonako eta urteko”, adierazi du lehendakariak. Diagnostiko goiztiarra funtsezkoa da patologia hori tratatzeko; izan ere, gaixoek "gaixotasunaren sintomak kontrolatzen dituzten eta familiarentzat eta gaixoarentzat bizi-kalitate handiagoa dakarten" botikak erabil ditzakete gaur egun, Alzheimer doktoreak dioenez.\nGaixotasuna berehala detektatzea garrantzitsua den arren, Espainian hiru urte behar dira Alzheimerra diagnostikatzeko. “Egindako azken azterketek erakusten dutenez, Espainian, gaixotasuna hasi eta hiru urtera egiten da mediku-diagnostikoa; izan ere, familiek uste dute, okerreko ideia batekin, sintomak adinari dagozkiola”, adierazi du Martinez-Lagek.\nAlzheimer gaitza endekapenezko nahaste bat da, oroimenaren eta beste funtzio kognitibo batzuen deklinazio progresibo eta itzulezina duena. Zahartzearekin areagotzen diren beste gaixotasun batzuekin gertatzen den bezala, hala nola parkinsonarekin edo dementzia baskularrarekin, Alzheimerra hirurogei urte inguruan agertzen da. Asaldura horren ondorioz, nerbio-zelulak eta garun-azaleko konexio neuronalak suntsitzen dira, eta garun-masa nabarmen galtzen da.\nProzesu horrek hainbat zailtasun sortzen ditu eguneroko lanak egiteko, eta zailtasun horiek areagotu egiten dira gaixotasunak dirauen bitartean. Hala, gaixoak ahazten hasten dira objektu jakin batzuk non gorde zituzten edo une horretan zer egin behar zuten, eta, pixkanaka-pixkanaka, oroimen-galera hori areagotu egiten da, maite dituzten pertsonen izenak gogoratzeko gai ez izan arte, eta, gaixotasuna aurreratuago dagoenean, baita hizkuntza bera ere.\nAlzheimerrak mugitzeko trebetasunei ere eragiten die, eta, aldi berean, izaera aldatu eta pertsona suminkor eta ezegonkorrari itzultzen zaio, gogo-aldarte handiarekin. Gaixotasunaren garapenean amorrua, larritasuna eta depresioa ere agertzen dira. Gaixo horien egoera areagotu egiten da denborarekin, harik eta, gaixotasunaren amaieran, gizabanakoak gorputzeko funtzioen kontrola eta mugikortasuna galdu arte.\nMedikazioa, orain arte, ez da eraginkorra izan gaitz hori sendatzeko; izan ere, medikamentuek aurrerakada atzeratzea eta gaixoa egonkortzea besterik ez dute lortzen. Hala ere, sendagai berriak ikertzeak, hala nola rivastigmia edo galantamina, hobekuntzan eta prebentzioan laguntzen dutenak, itxaropen berriak sortzen dizkie gaixo horiei.\nOro har, diagnostikatu ondoren, Alzheimerra duen gaixoak lau eta bost urte arteko bizi-itxaropena izaten du, baina ez da berdina kasu guztietan, eta badira hamarkada bat baino gehiago gaixotasunaren gainetik daudenak. Gainera, buru-nahaste horren ezaugarriek zaildu egiten dute familiako bizikidetza. Gaixo horien familiei aholkuak eta laguntza emateko, Alzheimer España Fundazioa (FAE) sortu zen. Fundazio horren helburu nagusia da gaixoen eta haiek zaintzen dituzten pertsonen bizi-kalitatea hobetzea.\nElkarte honekin, Alzheimerra duten gaixoak dituzten familietan sortzen diren beharrei erantzuteko gai diren diziplina anitzeko profesionalen talde batek laguntzen du. Hala, osasun-profesionalak, ikertzaileak, ekonomialariak eta abokatuak dituzte, eta gaixoen familien elkarteen eskura jartzen dituzte.\nFAEren eginkizunak honako hauek dira: norberaren gaixotasunari buruzko informazioa eta prestakuntza, eta eskura dauden baliabideak, hala nola zerikusia duten hainbat gairi buruzko aholkularitza eta eskaerak erakundeen aurrean ordezkatzea. Espainiako elkarte hori Alzheimer Europe-ren parte da. Elkarte horrek 25 herrialde biltzen ditu eta hiru milioi familiak baino gehiagok hartzen dute parte.\nAltzimeres-a gaixoak incidencia-eu